Izglasan budžet za narednu godinu - Glas Podrinja\nSKUŠTINE OPŠTINE BOGATIĆ\nPredsednik Opštine Bogatić Nenad Beserovac prilikom obrazlaganja budžeta istakao je da je najvažnija odluka koju Skupština donosi u toku kalendarske godine, odluka o budžetu, a da je njen predlog donet u skladu sa uputstvom za izradu budžeta lokalne vlasti od strane Ministarstva finansija\nKrajem decembra održana je 25. Sednica Skupštine Oštine Bogatić. Pred odbornicima se našlo 12 tačaka dnevnog reda, od kojih je najvažnija Odluka o budžetu Opštine Bogatić za 2019. godinu sa projekcijama za 2020. I 2021.godinu.\nPredsednik Opštine Bogatić Nenad Beserovac prilikom obrazlaganja budžeta istakao je da je najvažnija odluka koju Skupština donosi u toku kalendarske godine, odluka o budžetu, a da je njen predlog donet u skladu sa uputstvom za izradu budžeta lokalne vlasti od strane Ministarstva finansija.\n-Reper nam je bio rebalans budžeta, s tim što smo na sednici Opštinskog veća doneli odluku da u budžet uvrstimo i kapitalne investicije, za koje smo izradili projekte u toku ove godine. To je pre svega, prva faza sekundarne mreže kanalizacije, za koju je izdata i građevinska dozvola, zatim putevi i trotoari u prvoj zoni Bogatića i u mesnim zajednicama. Nadam se da ćemo u saradnji sa Vladom Republike Srbije uspeti da realizujemo ove kapitalne projekte u sledećoj godini – naveo je Beserovac i dodao da je već održao sastanak sa zamenicom direktora Kancelarije za upravljanje javnim ulaganjima Vlade Republike Srbije, Sandrom Nedeljković.\n-Opština je još prošle godine konkurisala na javni poziv za komunalnu infrastrukturu. Oni su nam uputili na koji način možemo doći do tih sredstava i već se krećemo u tom pravcu – kaže Beserovac.\nU skladu sa Zakonom o bezbednosti saobraćaja na putevima kojim je propisana obaveza jedinica lokalnih samouprava da donesu Strategiju bezbednosti saobraćaja na putevima na svom području, doneta je Odluka o usvajanju Strategije bezbednosti saobraćaja na putevima Opštine Bogatić za period od 2018. do 2022. godine. Svrha donošenja Strategije jeste upoznavanje sa stanjem bezbednosti saobraćaja na teritoriji opštine Bogatić, prikaz stanja bezbednosti saobraćaja kojem se teži i smernice kojima će se najbrže i najlakše doći od postojećeg do željenog stanja. Predstavnik Auto-moto saveza Srbije Petar Tasić, predstavio je prisutnima prednosti ovog strateškog dokumenta.\nTakođe, ovom prilikom doneta je Odluka o usvajanju Akcionog plana za mlade opštine Bogatić za period 2018.-2023. godine. Ivana Đukić, koordinator Radne grupe za izradu LAP-a za mlade kazala je da je ovo strateški dokument kojim se definišu prioritetne oblasti za mlade i aktivnosti koje odgovaraju na specifične potrebe mladih na teritoriji naše opštine.\nU nastavku sednice usvojen je i poseban program korišćenja subvencija JKP „Bogatić“ Bogatić, kao i data saglasnost na odluku Nadzornog odbora JKP „Bogatić“ o kreditinim zaduženjima.


► Turistička organizacija: Rekordna poseta turista Zapadnoj Srbiji\nU saopštenju se navodi da se u turističkim centrima regije Zapadna Srbija, koja obuhvata lokalne samouprave Zlatiborskog i Moravičkog okruga, tokom leta i početkom jeseni odmaralo desetine hiljada domaćih gostiju - na planinama, jezerima, u banjama i selima te regije.\nDodaje se da su pojedini turistički centri imali "izuzetno dobru" popunjenost tokom nekoliko meseci, kao što su Tara, Zlatibor, Bajina Bašta, Mokra Gora i sela prijepoljskog kraja.\n"Stopećku pećinu posetilo je rekordnih 100.000 posetilaca, a gosti su otkrivali i njima do sada nepoznata zanimljiva područja kao što su Peštersko polje, klisuru Đetinje, Povlen, Visočku banju, novovaroška sela, Tometino polje", navodi se u saopštenju Turističke organizacije.\n"Onom lošijom stranom ozbiljno su pogođene neke delatnosti u turizmu, poput agencija, prevoznika i dečjih odmarališta", naveo je u saopštenju direktor Turističke organizacije regije zapadna Srbija Miroslav Rađen.\nOn je ocenio da će tim delatnostima biti potrebno "normalizovanje prilika" kako bi prebrodile teškoće i izrazio nadu da će im od koristi biti što su mnogi domaći turisti u ovoj sezoni "otkrili" lepote zapadne Srbije.\nKancelarija: Sprečavanje Vesiću da prisustvuje Danu opštine Kosovska Mitrovica kršenje sporazuma\nOnemogućavanje zameniku gradonačelnika Beograda Goranu Vesiću da sa saradnicima prisustvuje obeležavanju Dana opštine Kosovska Mitrovica je najotvorenija demonstracija nespremnosti Prištine...\nPompeo prvi šef diplomatije SAD koji je posetio Golan\nDržavni sekretar SAD Majk Pompeo je danas posetio Golansku visoravan kao prvi šef američke diplomatije koji je to učinio, a prethodno je, takođe kao prvi, posetio jedno jevrejsko naselje na...


Petak , 2019-12-06 | 16:50:51\nTrener rukometaša Novog Pazara Hasan Memić rekao je danas, uoči derbija sa Železničarom 1949 u 13. kolu Arkus lige, da će njegov tim na domaćem terenu pokušati da se revanšira rivalu za nesrećan poraz u prvom ovosezonskom duelu u Nišu.\n"Posle tog meča dodatno su se pojačali, dok je kod nas neizvestan nastup povredjenog Petra Žujovića. Raduje što nam se oporavio golman Aleksandar Milenković. Ipak, igra se u našoj dvorani i ne postoji alibi. Razmišljamo samo o pobedi", rekao je Memić.\nSastav iz Niša je krajem septembra slavio protiv Pazara sa 35:34, a levokrilni igrač Železničara 1949 Djordje Spasić postigao je na toj utakmici 15 golova.\n"Potrudićemo se da ne ponovimo neke greške. Dosta toga im se vrti oko Spasića, koji na različite načine muči protivničke odbrane. Tu je desni bek i bivši reprezentivac Aleksandar Stojanović, pa golman Miroslav Kocić, ali imamo i mi svoje adute", naveo je Memić.\nRukometna utakmica Novi Pazar - Železničar 1949 na programu je sutra od 18 časova u dvorani Pendik.


Nedeljnik Vreme | atina\n“Iz iskustva naše organizacije znamo da krijumčarenje neretko završi nasiljem, iznudom, a često dužničkim ropstvom i eksploatacijom, i tu takođe vidimo sponu sa samom trgovinom ljudima. Bez obzira na to što je žrtva dala pristanak krijumčaru da je prevede preko granica, nije dala pristanak na nasilje i eksploataciju. I tu se postavlja pitanje kada prestaje dobrovoljnost u celom tom procesu”\nRead more about Očaj kao kompas\nMigrantkinje, Romkinje, žene s invaliditetom i stari, najranjivije su društvene grupe, a neretko trpe nasilje i u porodici. Iako postoje kulturne i tradicionalne nejednakosti između žena koje su izbegle iz ratom zahvaćenih afričkih zemalja i žena u Srbiji, kada je o nasilju reč – razlike gotovo da nema. Zbog straha ili zato što im je od malena usađen stav da su vlasništvo njihovih porodica i muževa, retko se odvaže da nasilnika prijave.\nRead more about Žene koje trpe nasilje – isti problem u raznim kulturama


Naslovna » Aktuelnosti » Prenos prava javne svojine kineskoj kompaniji na građevinskom zemljištu koje se nalazi u Zrenjaninu\nU Zrenjaninu, u Gradskoj kući, Jovan Vorkapić, direktor Republičke direkcije za imovinu Republike Srbije i vlasnik kineske kompanije “Shandong Linglong Tire Co, Ltd“ Vang Feng potpisali su Ugovora o prenosu prava javne svojine na građevinskom zemljištu koje se nalazi u Slobodnoj zoni Zrenjanin, bez naknade.\nRepublika Srbija je (na osnovu zaključka Vlade Republike Srbije) kineskom investitoru, kompaniji “Shandong Linglong Tire Co, Ltd.”, za potrebe izgradnje fabrike, prenela 97 ha 64 a 09 m2 građevinskog zemljišta.\nVlasnik je rekao da već imaju konkterne planove i da će najpre sačiniti detaljan plan realizacije projekta, a zatim će početi zapošljavanje radnika koji će ići na obuku u Kinu, dok će marketing tim ispitivati ovdašnje tržište.\n"Verujem da u Srbiji možemo imati fabriku visokokvalitetne gume i voditi računa o zaštiti životne sredine. Obećavam poštovanje svih zakona Srbije i lokalnih pravila kako bi od ovog posla imali korist kompanija, grad i radnici, u cilju zajedničkog razvoja", rekao je Vang Feng.\nJovan Vorkapić, direktor Republičke direkcije za imovinu RS je ukazao na veliki značaj ugovora koji, kako je rekao, predstavlja realizaciju Sporazuma zaključenog u Kini izmedju tadašnjeg ministra finansija Siniše Malog i Vang Fenga, u prisustvu predsednika Srbije Aleksandra Vučića.\n"Ovim ugovorom prenosimo pravo svojine na zemljištu od 96 hektara na kojoj će se graditi fabrika koja će biti najveća u Srbiji, od 50.000 kvadratnih metara, a u kojoj će se proizvoditi gume najvišeg kvaliteta i gde će biti zaposleno najmanje 1.200 ljudi", rekao je Vorkapić.\nKompanija “Shandong Linglong Tire Co, Ltd“ je kineska kompanija za proizvodnju pneumatika, sa registrovanim kapitalom od 1.200.000.000 kineskih jena. Godišnji kapacitet proizvodnje od 50.000.000 kompleta pneumatika. Nakon višegodišnjeg rada na inovacijama i razvoju kompanija je postala široko poznata u Kini sa imovinom velike vrednosti i više od 10.000 zaposlenih. Kompanija je rangirana među 20 najvećih svetskih proizvođača pneumatika i iz godine u godinu se rangira među 5 najznačajnijih kineskih kompanija, kompanija je zauzela mesto i među 500 najvećih brendova.


Poruka ambasadora Francuske Žan-Luja Falkonija povodom 14. jula, francuskog nacionalnog praznika - CorD Magazine\nNaš nacionalni praznik je prilika da se osvrnem na aktuelnosti vezane za naše bilateralne odnose, koji počivaju na 180 godina dugoj istoriji diplomatskih veza. Od prethodnog 14. jula 2019. godine, naše međusobne veze bile su intenzivne, i to uprkos periodu izolacije zbog pandemije i u Francuskoj i u Srbiji. Pre tačno godinu dana, predsednik Republike, Emanuel Makron, posetio je Srbiju. Tu prvu posetu jednog francuskog predsednika posle gotovo 18 godina obeležila je zajednička želja za oživljavanjem francusko-srpskih političkih odnosa. Tom prilikom je potpisano dvadesetak sporazuma o saradnji u svim oblastima i usledilo je više bilateralnih poseta ministara i parlamentaraca, uključujući i posetu ministarke vojske Florans Parli, u decembru 2019. godine.\nFrancuska je posvećena održivoj stabilnosti Zapadnog Balkana – To je smisao samita između Beograda i Prištine koji je održan 10. jula u Parizu\nGodinu dana nakon posete predsednika Makrona Srbiji, tačnije 9. jula, predsednik Aleksandar Vučić je boravio u poseti Parizu i predsedniku Republike Francuske. Tom prilikom, bilo je reči o svim aspektima naših bilateralnih odnosa kao i o perspektivi pristupanja Srbije Evropskoj uniji. Pozdravljam odluku Srbije da izabere novu metodologiju procesa pristupanja koja je usvojena proletos. Takođe je bilo reči i o odgovorima na krizu izazvanu Kovidom-19 i posebno o neophodnosti da se održi balans između zdravstvenih mera i poštovanja osnovnih prava i sloboda.\nFrancuski ekonomski odnosi imaju veliki potencijal, uspešno se razvijaju i srećan sam što je trgovinska razmena između naše dve zemlje premašila milijardu evra\nFrancuska poslovna zajednica u Srbiji svake godine sve više raste, tako da danas u zemlji posluje oko 120 francuskih kompanija. Ta su francuska preduzeća uključena u veoma važne projekte, kao što su upravljanje i razvoj međunarodnog aerodroma u Beogradu (Vensi) ili izgradnja inovativnog centra za preradu otpada na obodu Beograda (Suez). Zatim, Francuska je veoma angažovana na projektu izgradnje metroa u Beogradu. To je rezultiralo potpisivanjem sporazuma o donaciji vlade Francuske srpskoj vladi u iznosu od 8,3 miliona evra, omogućivši izradu studije izvodljivosti prve faze projekta.\nKonačno, naši prijateljski odnosi počivaju pre svega na ljudima. Oni su podstaknuti mobilnošću studenata, istraživača i preko lingvističke razmene. Francuski još uvek nije „poslovni jezik“ Balkana, ali ostaje jezik koji se bira srcem. Srećan sam što danas u Srbiji 110.000 ljudi i dalje uči jezik Molijera. Ove godine, nova generacija srpskih studenata stipendista priprema se da dođe u Francusku kako bi nastavila svoje univerzitetsko obrazovanje. Njihovim zahtevima za vizu biće data prednost tako da mogu spokojno da započnu svoju školsku godinu. Takođe zahvaljujem odličnom timu Francuske škole u Beogradu koji je pod teškim okolnostima uspeo da obezbedi onlajn nastavu za svojih 500 i više francuskih, srpskih i međunarodnih učenika.\nŽelim vama i vašim porodicama dobro zdravlje. Budite i dalje oprezni, i nadam se da ćemo se uskoro videti, lično, u povoljnijim okolnostima.


Tag Archives: Stanković\nVLADIMIR VUČKOVIĆ – književnost mora da bude prečistač svesti\n23. aprila 2022.\tKATEDRA, UMETNOST, ZANIMLJIVOSTI 0\nPisac Vladimir Vučković sebe doživljava kao pisca juga Srbije. Smatra da je prilično lako naći inspiraciju za pisanje “ako pisac hoće da se bavi realnom knjževnošću”. Za naš portal “otvorio je dušu” jer mu je ona najvažniji element kod građenja likova o kojima piše.\n5. jula 2021.\tKATEDRA, LOKAL PRESS, MANIFESTACIJE 0\nNa Gradskom trgu u Lebanu po prvi put u istoriji ove varoši 10.jula biće organizovano veče internacionalnog profi boksa na kome će se nadmetati takmičari iz Srbije, Mađarske i Belorusije.\nVršnjačko nasilje nije samo fizičko nasilje\n15. avgusta 2020.\tDOŽIVETI STOTU, KATEDRA, LOKAL PRESS, REAGUJ, NE STIDI SE 0\nDragana Stanković, nastavnik psihologije u Gimnaziji i pomoćnik direktora u Tehničkoj školi u Vlasotincu psiholog i psihoterapeut pod supervizijom a više od 10 godina je i urednica web portala Psihologijaonline.com otkriva nam gde se kriju zamke vršnjačkog nasilja, kako ga prepoznati i reagovati.\n7. februara 2019.\tKATEDRA, LOKAL PRESS, VLASOTINCE DUŠU IMA, ZANIMLJIVOSTI, ZLATNE RUKE 0\nČlan Svetskog društva filografa (WLAS), koje okuplja najveće lidere ovog hobija u svetu, postao je i mladi student iz Vlasotinca Jovan Stanković čija kolekcija broji 300 autograma najznačajnijih svetskih ličnosti.\nDa li postoji razlika između predratnih i današnjih srpskih tajkuna?\n10. maja 2018.\tKATEDRA, TRADICIJA, ZANIMLJIVOSTI 0\nNedavno je u Matici iseljenika i Srba u reginonu u Beogradu promovisano drugo dopunjeno izdanje knjige „Prvi moderni gradonačelnik Beograda – monografija o Vladi Iliću” Saše Z. Stankovića. Monografijom se obeležava 90 godina Udruženja Vlasotinčana u Beogradu „Vlada Ilić“ (1928-2018).\n6. aprila 2018.\tDOŽIVETI STOTU, HRANA, ZDRAVLJE 0


Jednodnevna obuka za novoizabrane zvaničnike i odbornike | Palelive.com\nPočetna Regija Sokolac Jednodnevna obuka za novoizabrane zvaničnike i odbornike\nJednodnevna obuka za novoizabrane zvaničnike i odbornike\nSOKOLAC – U okviru projekta „Sistem obuke za zaposlene u jedinicama lokalne samouprave“ u Sokocu je juče održana jednodnevna obuka za novizabrane zvaničnike.\nObuka je namijenjena izabranim zvaničnicima s ciljem upoznavanja odbornika sa nedležnostima organa jedinice lokalne samouprave, strukturom i funkcionisanjem lokalne vlasti, saradnjom sa drugim nivoima vlasti, osnovama budžeta i približavanja drugih pitanja od značaja za ostvarivanje funkcije odbornika i skupštine opštine.\n– Cilj ovih jednodnevnih uvodnih obuka jeste da novizabranim zvaničnicima, odnosno odbonicima pruži dodatne informacije o organizaciji i funkcionisanju jedinica lokalne samouprave. Strategija obuke za zaposlene u jedinicima lokalne samouprave, koju je usvojila vlada RS i predsjedništvo Saveza opština i gradova RS predviđa da se u naredne dvije godine provode teme koje su identifikovane kao prioritetne za novoizabrane zvaničnike. Tako da možemo reći da su ove uvodne obuke one polazne informacije, a slijedi dodatno dopunjavanje, kada je u pitanju budžet i finasije, upravljanje imovinom i funkcijama lokalne samouprave, svih tema će biti realizovane tokom 2013. i u 2014. godini, rekla je Sanja Krunić iz Saveza opština i gradova RS. Ona je najavila da će uvodne obuke biti organizovane i za ostalih 58 od ukupno 65 lokalnih jedinica lokalne samouprave u Srpskoj.\nU saradnji sa Razvojnim programom Ujedinjenih nacija (UNDP) i uz podršku OSC-ea Savez opština i gradova RS organizovao je ovih dana jednodnevne obuke za pet jedinica lokalne samopurave.\n– Ova obuka će koristiti odbornicima, prije svega onima koji nisu učestvovali u radu lokalne zajednice, da određene stvari spoznaju i saznaju kada je riječ o funkcionisanju lokalnog parlamenta. Svakako da je korisno,tako da ćemo i mi koji smo do sada učestvovali u radu lokalne jedinice samouprave, određene stvari čuti i učestovati u diskusijama, kako bi i naši prijedlozi bili prihvaćeni, koje smo već uputili licima koja će učestovati u ovom projektu. Naravno kroz ovu obuku treba utvrditi da se u narednom periodu određene stvari moraju uvažavati i mijenjati kako bi funkcionisanje lokalnih parlamenata bilo što bolji u cijeloj Republici Srpskoj, rekao je odbornik SNSD Mirko Čolović.\nPrema mišljenju predsjednika Skupštine opštine Sokolac Danka Vučetića, ovaj projekat će doprinijeti jednom stručnom i sistematskom pristupu svim odborničkim zadacima i temamam kojima se budu bavili u narednim godinama, te doprinijeti kvalitetnijem radu svih odbornika Skupštine opštine Sokolac.\nPrethodni članakUručeni pokloni za 10 najredovnijih čitalaca\nNaredni članakPronađeni zasadi indijske konoplje


Roman Ti si meni sve je završni deo trilogije koji je po oceni kritičara najemotivniji\ni najzreliji roman Vesne Dedić Milojević.\nRoman o tajnama porodične prošlosti i sudbini žene koja je svoj život...\nNajromantičnija priča ikada napisana.\nŽivot Harijet Svi odvija se baš onako kako ga je ona zamislila: ima uspešnu karijeru, sopstveni stan iz snova i novog dečka.\nSvašta može da se desi kada... mislim na tebe!\n7. Da li smo se nekad sreli, Aleksandra Poter\n8. Kuća Lutaka, Korti, Kim, Kloi Kardašijan\nZabavan roman o uzbudljivoj, poznatoj, ali komplikovanoj porodici velikog srca i velike ljubavi.\n9. More Izgubljene Ljubavi\n10. Sveta Ljubav, Milovan Vitezović\nOvo je prvi ozbiljan pokušaj da se javnosti na pristupačan\nnačin saopšti da je kralj Jovan Vladimir, vladar prve srpske države Zete, i prvi srpski svetac.\nOvo su samo neke od knjiga za koje smo mislili da će vam se svideti i ulepšati odmor.


Press Online :: Politika :: "NE" KOSOVU U INTERPOLU Odluka za mesec dana u Čileu, ovo su TRI GLAVNA ARGUMENTA srpske strane\nSednica koja će se održati od 15. do 18. oktobra ove godine u glavnom gradu Čilea daće odgovor na pitanje da li će Priština iz četvrtog pokušaja uspeti da uđe u ovo međunarodno policijsko telo. Prethodna tri pokušaja bila su neuspešna, a pogotovo je svež onaj iz novembru 2018. kada je sa 51 glasom protiv odbijen zahtev Prištine.\n- Prijem Kosova u Interpol predstavljao bi kršenje pre svega statuta same organizacije. U statutu se jasno navodi da država koja nije članica UN, ili ne učestvuje u njegovom radu makar u svojstvu posmatrača, ne može biti članica Interpola - kaže naš izvor upoznat sa strategijom Srbije. Ta strategija jasno naglašava da je prepreka prijemu Prištine u ovo policijsko telo i status Kosova, definisan, između ostalog, i deklaracijom 1244.\nZašto je bitno da Priština ne postane članica Interpola? Najpre zbog bezbednosti Srba na Kosovu, naglašavaju naši izvori. Moć koju bi vlasti u Prištini dobile tim članstvom omogućila bi im da potencijalne poternice iskoriste u političke svrhe i na taj način izvrše pritisak na Beograd. Strah od te zloupotrebe predstavlja treći argument Srbije protiv prijema Prištine.\n- Posebno se to odnosi na gotovo 5.000 pripadnika MUP i veliki broj pripadnika Vojske Jugoslavije, kojima bi - eventualnim poternicama - bila ugrožena bezbednost i kretanje - kaže naš sagovornik. Poternice bi mogle biti usmerene i na civilno stanovništvo koje je ostalo da živi ili namerava da se vrati na Kosovo. Političke posledice su takođe jasne. Svako novo primanje Prištine u međunarodne institucije, a naročito ako imaju značaj poput Interpola (ili Uneska, oko kog se takođe godinama lome koplja), pogoršava pregovaračku poziciju Beograda u naporima da se stigne do pravno obavezujućeg sporazuma sa Prištinom.\nSituacija ove godine je, kažu naši sagovornici, tek malo manje dramatična nego prošle. I ove godine u timu koji se bavi onemogućavanjem Prištine da uđe u Interpol su mahom funkcioneri MUP, ali i Ministarstva spoljnih poslova i Kancelarije za Kosovo i Metohiju. Prošlogodišnji debakl, međutim, ne ide naruku Prištini. Podsećamo, na sednici u Dubaiju dva kruga tajnog glasanja nisu bila dovoljna delegaciji KiM da obezbedi dvotrećinsku podršku za prijem: 68 članica glasalo je za, ali je na strani Srbije bilo njih čak 51.\nČETIRI KLJUČNE ODLUKE\nStav izvršnog komiteta\nPrvi korak ka novoj kandidaturi Kosova u Interpolu bilo je glasanje na sednici Izvršnog komiteta Interpola, na kojoj je odlučeno da se odredi izvestilac koji će obrazložiti zašto bi o zahtevu Prištine uopšte trebalo da se raspravlja.\nZa izveštača ove godine određen je predstavnik Angole u Interpolu. Angola nije priznala Kosovo pa bi i to moglo da ima uticaj.\nOdređivanje dnevnog reda\nPomenuti izveštaj dostaviće se delegatima koji 14. oktobra, dan pre početka sednice, treba da odluče da li će zahtev biti na dnevnom redu. Već tada može da bude odbačen.\nGlasanje u dva kruga\nAko se zahtev ipak nađe na dnevnom redu, o njemu će se, pretpostavlja se, glasati 17. oktobra.\nMinistar Nebojša Stefanović predvodiće našu delegaciju\nBorićemo se, sve činjenice su potpuno na našoj strani\nSrbija ima čvrste i neoborive policijske, pravne i političke argumente koji nedvosmisleno pokazuju da takozvana država Kosovo ne može biti primljena u Interpol. Ali smo naravno i svesni da je pred nama teška borba čiji ishod ne možete prognozirati sa sigurnošću i zato ne smemo ništa prepustiti slučaju.\nMoramo dati sve od sebe u toj borbi, bukvalno do poslednje sekunde - kaže za "Blic" potpredsednik Vlade i ministar policije Nebojša Stefanović, koji će predvoditi našu delegaciju na Generalnoj skupštini Interpola sredinom oktobra u Čileu.\nOn navodi da je Srbija svoju diplomatsku borbu protiv ovogodišnjeg zahteva takozvane države Kosovo praktično započela odmah po završetku prošlogodišnjeg glasanja u Dubaiju.\nDelegacija Srbije već tri puta sprečila prijem Prištine u Interpol\n"Od tada do danas gotovo da ne postoji sastanak sa ambasadorima u Beogradu niti ministrima unutrašnjih poslova koji su dolazili u posete Srbiji, a bilo ih je na desetine, na kojem nisam razgovarao o našim argumentima protiv zahteva takozvane države Kosovo. Iskoristio sam i svaku posetu kolegama iz mog resora u inostranstvu da razgovaramo o ovoj temi. Naša diplomatska ofanziva je intenzivna i mi razgovaramo i razgovaraćemo sa predstavnicima svih zemalja o ovoj temi do poslednjeg trenutka", objašnjava Stefanović, koji je još u martu uputio i pisma generalnom sekretaru, predsedniku i članovima Izvršnog komiteta.\nOn ističe da samo razmatranje ovog zahteva predstavlja grubo kršenje međunarodnog prava, počev od Rezolucije 1244 SB UN, kao i pravila samog Interpola, koja jasno propisuju da samo države članice i posmatrači UN mogu biti članice Interpola.\n"Od glasanja u Dubaiju, kada je zahtev odbijen, nisu se dogodile nikakve promene. Jedina promena upravo ide u prilog stavovima Srbije i ogleda se u porastu broja država koje su povukle priznanje takozvane države Kosovo", kaže Stefanović.\nUpitan za posledice eventualnog prijema takozvane države Kosovo u Interpol, Stefanović kaže da bi to dovelo do politizacije ove profesionalne policijske organizacije, zloupotrebe Interpola za revašizam prema srpskom stanovništvu u našoj južnoj srpskoj pokrajini, ali i da bi imalo dalekosežne posledice i po rad policija i po bezbednost građana svih država članica Interpola.\n"Upozoravao sam i uoči prošle Generalne skupštine na opasnost da bi eventualnim prijemom takozvane države Kosovo baze podataka Interpola mogle dospeti u ruke kriminalaca i terorista. Čuli smo i od američkih stručnjaka za bezbednost da se na ovoj teritoriji slobodno kreće oko 250 boraca ISIS-a, povratnika sa ratišta, da prištinske vlasti nemaju nikakvu volju da ih sankcionišu", zaključuje Stefanović.\nŠta će učiniti Čile?\nUlogu u izglasavanju ili odbijanju zahteva Prištine odigraće i domaćin Generalne skupštine. Stav Čilea, države koja nije priznala Kosovo, u ovom trenutku nije poznat. Inače, na jednom od prethodnih pokušaja Kosova da uđe u Interpol, na generealnoj sednici u Kini, predstavnicima Prištine nisu odobrene vize, pa je na taj način u startu njihov pokušaj (praktično) propao. Ostaje da se vidi da li će to sada biti slučaj.


Sastanak sa šefom misije OEBS u Srbiji | Predsednik Republike Srbije\n30.05.2019. - 13:12\nSastanak sa šefom misije OEBS u Srbiji\nPredsednik Republike Srbije Aleksandar Vučić sastao se danas sa šefom Misije OEBS-a u Srbiji ambasadorom Andreom Oricijem, sa kojim je razgovarao o učešću ove organizacije u reformskim procesima u oblasti vladavine prava, reformi pravosuđa, kao i o stanju u medijima u Srbiji.\nPredsednik Vučić je zahvalio na pomoći Misije OEBS-a u izradi nove medijske strategije i spremnosti da savetima i dobrom praksom u transparentnosti i vlasništvu nad medijima pruži podršku poboljšanju medijske situacije u Srbiji.\nPredsednik Vučić je ocenio da je za Srbiju najvažniji zadatak završetak reforme pravosuđa, koja je uslov za nastavak sveukupnih reformi u državi, dolazak većeg broja stranih investitora i ekonomsku stabilnost.\nPredsednik je istakao da će Srbija nastaviti sa reformama, ne zbog Evropske unije, već zbog svojih građana, i naglasio da je neophodno nastaviti saradnju sa OEBS-om na daljem unapređenju medijskog ambijenta\nkroz inkluzivan proces, koji uključuje sve zainteresovane strane.\nŠef Misije OEBS-a u Srbiji Oricio pohvalio je rad Radne grupe za izradu medijske strategije i dodao da će OEBS pratiti proces implementacije i izradu medijskih zakona.\nAmbasador Oricio je naglasio da će OEBS nastaviti da pruža snažnu podršku Srbiji u naporima za sprovođenje reforme pravosuđa i unapređenje vladavine prava, kao i u borbi protiv korupcije i organizovanog kriminala, ohrabrivši Srbiju da nastavi sa reformama zbog budućnosti njenih građana.


Borba oko sirovina za automobilsku industriju: Divlji i urbani rudnici - Biznis i Finansije\nHome\tTekstoviB&F Plus\tBorba oko sirovina za automobilsku industriju: Divlji i urbani rudnici\nBorba oko sirovina za automobilsku industriju: Divlji i urbani rudnici\nby bifadmin 31. maja 2018.\n„Divlji“ rudnici kobalta u Kongu u kojima lokalno stanovništvo radi pod prisilom raznih paravojski i plan EU da ovaj i druge metale potrebne za proizvodnju baterija za električna vozila sistematski vadi iz „urbanih“ rudnika – deponija sa elektronskim otpadom, samo su ekstremni primeri istog problema: usled nestašice sirovina za električne automobile, onaj ko bude kontrolisao lanac njihovog snabdevanja, kontrolisaće i budućnost automobilske industrije, tvrde analitičari. Za sada se toj poziciji izgleda najbrže približava – Kina.\nNajnovije istraživanje objavljeno u časopisu „Scientific Reports“ donosi ohrabrujuće vesti da su japanski naučnici u vodama ostrva na jugu Japana našli više od 16 miliona tona elemenata koji su neophodni za proizvodnju pametnih telefona, radara, raketnih sistema i električnih vozila. Nasuprot ocenama u nekim svetskim medijima da će time biti omogućeno „gotovo beskonačno snabdevanje ovim sirovinama“, ozbiljniji analitičari upozoravaju da je reč tek o prvim procenama, da je sam proces eksploatacije još daleko, a kada je reč o proizvodnji električnih automobila, pomenuto nalazište ne obuhvata sve metale sa kojima postoje problemi u snabdevanju.\nTo se pre svega odnosi na kobalt i litijum koji su neizostavni u proizvodnji baterija za električna vozila, za koje se procenjuje da će do 2030. činiti oko oko trećine ukupnog broja automobila u svetu. Istovremeno, visoka cena baterija je trenutno glavni razlog zašto su proizvođačima neophodne subvencije država kako bi električna vozila bila dostupna velikom broju kupaca. Koliko to može da utiče na proizvodnju najbolje pokazuje primer Tesle, čiji Model 3 je daleko od planiranog ritma upravo zbog problema sa baterijama.\nNa opasnost sve veće nestašice sirovina za baterije i posledično kočenje proizvodnje električnih vozila upozorava i Udruženje nemačke auto-industrije (BDI). Bez kobalta, grafita, litijuma ili mangana neće biti ni buduće tehnologije „made in Germany“, a kako bi se takav scenario mogao odraziti na ukupnu nemačku ekonomiju već dovoljno govori podatak da u ovoj državi svaki sedmi posao zavisi od proizvodnje automobila.\nStoga je nemački automobilski gigant Volkswagen nedavno saopštio da će nestašicu sirovina nastojati da prevaziđe dugoročnim ugovorima o snabdevanju, budući da planira ulaganja od 34 milijarde evra u električne automobile do 2022. godine. Kompanija BMW istovremeno ulaže 200 miliona evra u „Centar kompetencije za bateriju“ u Minhenu i namerava da poveća broj stručnjaka sa sadašnjih 50 na 200 zaposlenih, s ciljem da sagradi sopstvenu fabriku baterija, umesto da azijske baterije sklapa u svojim pogonima u Nemačkoj, SAD i Kini.\nO sopstvenim fabrikama razmišljaju i Bosch i Continental, ali ove kompanije još nisu donele odluku da li će ih graditi u Nemačkoj ili u nekoj zemlji gde je struja jeftinija, jer tehnologija za proizvodnju nove generacije baterija zahteva mnogo električne energije.\nKinezi, prvi put\nNešto optimstičnije prognoze najavljuju se u najnovijoj analizi banke Morgan Stenli, barem kada je reč o aktuelnim kretanjima na tržištu litijuma. Nalazišta ovog metala su najbogatija u Australiji, Čileu i Kini, ali problem do sada je bio u tome što je njegova eksploatacija bila relativno mala i nije pratila rast potražnje na tržištu, pa je cena ovog metala samo u poslednjih godinu dana porasla za više desetina procenata – na oko 16.500 dolara po toni.\nStručnjaci Morgan Stenlija sada ističu da će aktivnosti koje sprovodi Kina na eksplataciji litijuma, u nameri da preuzme globalno vođstvo u proizvodnji komponenti za električne automobile, uvećati njegovu proizvodnju na 500.000 tona godišnje do 2025. godine, dok će njegova cena pasti za čak 45% već do 2021. godine. Analitičari instituta „Benchmark Mineral Intelligence“, međutim, ističu da ko bude kontrolisao lanac snabdevanja litijumom, kontrolisaće i industriju električnih automobila. Kina je, za sada, glavno tržište za električne i hibridne automobile – u njoj se prodaje skoro isti broj ovih vozila kao u ostatku sveta zajedno, prvenstveno što razvoj te industrije direktno pomaže država. S druge strane, kako i globalno raste proizvodnja i potražnja za električnim automobilima, Kina kupuje nalazišta litijuma širom sveta.\nTako je kineski „Ganfeng Lithium“ obezbedio 20% učešča u jednoj argentinskoj kompaniji koja se bavi eksploatacijom litijuma, potom je kineska kompanija „Great Wall Motor“ kupila deo australijske kompanije koja se takođe bavi vađenjem litijuma, a 2016. godine kineski „Tianqi Lithium“ je kupio deo čileanske firme SQM, jednog od najvećih svetskih proizvođača tog metala. Iako kineske vlasti zvanično negiraju da imaju strategiju preuzimanja nalazišta litijuma širom sveta, konkurencija tvrdi upravo suprotno – da Kina planski, kroz instrukcije državnim kompanijama, namerava da uspostavi kontrolu nad snabdevanjem litijumom i drugim metalima koji su neophodni u proizvodnji baterija za električne automobile.\nKinezi, drugi put\nSituacija sa kobaltom je još komplikovanija jer je reč o retkom metalu, a koji je takođe važna sirovina za proizvodnju litijumskih baterija i trenutno košta 92.000 američkih dolara po toni. Kobalt se dobija kao nusproizvod u proizvodnji bakra i nikla, tako da njegova proizvodnja zavisi od potražnje za ovim metalima. Prošle godine njegova cena je porasla za 83%, pre svega zbog porasta tražnje u proizvodnji baterija, na koju odlazi gotovo dve trećine iskopanog kobalta. Primera radi, za proizvodnju baterije za pametne telefone potrebno je oko 8 grama rafiniranog kobalta, dok je za proizvodnju baterija za električne automobile potrebno čak hiljadu puta više.\nZbog ubrzanog razvoja industrije električnih automobila eksperti predviđaju da će tokom 2018. tražnja za kobaltom porasti za oko 40%, a do 2040. čak za 9.300% u odnosu na aktuelnu potražnju, te da će u to vreme celoj auto industriji biti potrebno tri puta više ovog metala nego što je iskopano tokom cele prošle godine. Na osnovu trenutnog nivoa proizvodnje, predviđa se i da će zalihe kobalta trajati još svega 57 godina, dok će, na primer, zalihe litijuma potrajati još četiri veka.\nIako se intenzivno traga za novim nalazištima ovog metala, verovatno je da će proizvođači baterija u nabavljanju kobalta i dalje prevashodno zavisiti od jedne zemlje – Demokratske Republike Kongo. Prema najnovijim istraživanjima, Kongo „leži“ na 49% svetskih rezervi kobalta i proizvodi oko 54% ukupno dostupnih količina. Šta to znači za globalnu industriju proizvodnje automobila može da podseti i podatak da je pre desetak godina, kada je Kongo ograničio izvoz ovog metala, njegova cena bila čak za 41% veća od sadašnje.\nApsurdno, reč je o jednoj od najsiromašnijih zemalja sveta, koja je politički veoma nestabilna i u kojoj se nalazi najveći broj UN misija u svetu. Spekuliše se da više od petine izvoza kobalta iz Konga potiče iz „divljih“ rudnika, koje je iskopalo lokalno stanovništvo pod prisilom raznih paravojski, da na iskopavanjima ove rude radi više od 40.000 dece, te da se godišnje prokrijumčare količine u vrednosti od oko milijardu dolara. Kad je reč o zvaničnim rudnicima, i ovde je najveći broj njih pod kontrolom kineskih državnih kompanija, dok Kongo svoj udeo koristi za otplatu kredita koje uzima uglavnom od Kine.\nKinezi i treći put\nOčekivana nestašica sirovina mogla bi se pretvoriti u izvor zarade za kompanije koje se bave reciklažom starih baterija, ali prema analizi Industrial Mineralsa, postojeća tehnologija reciklaže litijuma uslovljava njegovu daleko veću cenu nego kada se on preradi iz same rude.\nIpak, u američkoj kompaniji OnTo Technology optimistički tvrde da će recikliranje starih baterija postati veoma razvijena industrija već do 2025. godine, što, međutim, osim napretka u tehnologiji zahteva i odgovarajuću regulativu, a za sada jedino EU i (naravno) Kina imaju zakone koji nalažu da se proizvođači automobila pobrinu za reciklažu baterija. Uz to, evropski naučnici su nedavno završili studiju koja je imala za cilj da locira takozvane „urbane rudnike“, odnosno da utvrdi vrste i količine sirovina koje bi se mogle dobiti reciklažom elektronskog otpada širom Evropske unije.\nFujitsu za svoju Cloud Service K5 uslugu odabrao novu generaciju Veritas Access infrastrukture\nEvropa spremna da uzvrati na uvođenje uvoznih taksi u SAD


Predsednik Suda | Vrhovni kasacioni sud\n> Sudije Vrhovnog kasacionog suda\n> Predsednik Suda\nRođena je 1. avgusta 1969. godine u Čačku.\nDiplomirala je na Pravnom fakultetu Univerziteta u Beogradu 1995. godine. Pravosudni ispit je položila 27. juna 2000. godine.\nPripravnički staž obavila je u periodu od 18. maja 1998. godine do 26. juna 2000. godine u Prvom opštinskom sudu u Beogradu. U periodu od 27. juna 2000. do 27. decembra 2001. godine radila je kao sudijski pomoćnik u istom sudu. Za sudiju Prvog opštinskog suda u Beogradu izabrana je 27. decembra 2001. godine, gde je od polaganja zakletve 10. januara 2002. godine do juna 2002. godine bila raspoređena u Odeljenje istrage, a od juna 2002. godine do jula 2003. godine u Građansko odeljenje. U periodu od 2003. godine do 2009. godine bila je raspoređena da postupa u Krivičnom odeljenju Prvog opštinskog suda u Beogradu. Dana 16. decembra 2009. godine izabrana je za sudiju Višeg suda u Beogradu, gde je od januara 2010. godine raspoređena u Odeljenje istrage, a od decembra 2011. godine u Krivično odeljenje istog suda. Za sudiju Apelacionog suda u Beogradu izabrana je 22. oktobra 2013. godine, gde je bila raspoređena u Krivično odeljenje, dok je od januara 2015. godine postupala i u predmetima Posebnog odeljenja za organizovani kriminal.\nPredstavnik je Republike Srbije u Evropskoj pravosudnoj mreži, član je Programskog saveta Pravosudne akademije, mentor, predavač i trener na Pravosudnoj akademiji. Učesnik je brojnih seminara iz oblasti pravosuđa u zemlji i inostranstvu, bila je član radne grupe i autor je predgovora za Zakon za suđenje u razumnom roku, autor je više radova objavljenih u pravosudnim biltenima.\nNa funkciju predsednika suda stupila je 16. aprila 2021. godine na Opštoj sednici, pošto je prethodno izabrana na Šestoj sednici Prvog redovnog zasedanja Narodne skupštine Republike Srbije u 2021. godini, održanoj 8. aprila 2021. godine.


Ronilački klub Bosna - Podvodna fotografija\nHome > Sekcije > Podvodna fotografija\nRonioci, podvodni fotografi i članovi Sekcije podvodne fotografije Ronilačkog kluba Bosna, putem podvodne fotografije i videa, prezentiraju i promoviraju ronjenje i podvodni svijet ostatku neronilačke populacije, koja nikad nije imala priliku vidjeti nevjerovatni i fascinantni svijet dubina.\nOni koji imaju tu privilegiju, ostanu očarani i zarobljeni potrebom da se svako malo vraćaju u dubine i uživaju u nevjerovatnoj dimenziji podmorja.\nCilj nam je putem podvodne fotografije i videa prezentirati skriveni svijet dubina i lokalnom akcijom utjecati na globalno podizanje svijesti čovječanstva o očuvanju okeana, mora, rijeka i jezera.\nU organizaciji Sekcije podvodne fotografije RK Bosna u toku godine dešavaju se dva takmičenja u podvodnoj fotografiji:\nSvake godine članovi Sekcije podvodne fotografije izlažu svoje najbolje radove kroz godišnju izložbu podvodne fotografije, koja se tradicionalno postavlja u prostoru Olimpijskog bazena Otoka u Sarajevu.\nČlanovi Sekcije aktivno učestvuju na splash in takmičenjima u regionu, kao i na online takmičenjima u podvodnoj fotografiji širom svijeta, uz zapažene rezultate.\nSekcija podvodne fotografije zadužena je i za dokumentiranje i promoviranje svih aktivnosti u organizaciji Ronilačkog kluba Bosna (edukacija, stažna ronjenja, eko akcije, snimanje dokumentarnih filmova, prezentacije, izložbe...).\nČlanom Sekcije podvodne fotografije postaje se sa minimalno R1 ronilačkom kategorijom, te položenim kursom osnova podvodne fotografije i održavanja opreme.


Dodik: Konstituisanje Savjeta ministara do kraja mjseca | Trebinje Danas\nDodik: Konstituisanje Savjeta ministara do kraja mjseca\n06.03.2019. u 13:35\nU Sarajevu je održan sastanak lidera SNSD-a Milorada Dodika, HDZ-a Dragana Čovića i SDA Bakira Izetbegovića o formiranju vlasti na nivou BiH.\nDodik je rekao da bi u narednih sedam do deset dana mogao da bude imenovan predsjedavajući Savjeta ministara, a do kraja mjeseca i konstituisan Savjet.\n- Nema spora da bi predsjedavajući Savjeta ministara trebalo da bude Srbin - rekao je Dodik.\nOn je istakao da uslovljavanja formiranja Savjeta ministara usvajanjem Akcionog plana za članstvo u NATO nije racionalno.\nDodik, koji je predsjedavajući Predsjedništva BiH, podsjetio je da je Predsjedništvo danas zadužilo Savjet ministara u tehničkom mandatu da u roku od sedam dana dostavi prijedlog sporazuma o pojeftinjenju usluga rominga u javnim mrežama mobilne komunikacije u regionu, kako bi moglo da odobri potpisivanje sporazuma tokom drugog Digitalnog samita zapadnog Balkana, koji će biti održan u Beogradu 4. i 5. aprila.\nSastanak, čiji je domaćin bio Izetbegović, održan je u zgradi Parlamentarne skupštine BiH.\nOsim Dodika, u delegaciji SNSD-a bili su Nikola Špirić i Staša Košarac.\nPredsjedavajući Predsjedništva BiH Milorad Dodik izjavio je juče da EU očekuje što hitnije fomiranje vlasti u BiH bez ikakvih uslovljavanja, pa i godišnjim nacionalnim planom, te poručio da SNSD, na čijem je čelu, neće žrtvovati princip vojne neutralnosti ni zbog kakvog dogovora o formiranju Savjeta ministara.\nIzvor Herceg televizija


Centar za investitore olakšava put do gradnje u Banjaluci | Banjaluka.net\nCentar za investitore olakšava put do gradnje u Banjaluci\nInvestitori u Banjaluci na jednom mjestu će moći da dobiju pomoć u pronalasku i izboru lokacija i rješavanju administrativnih pitanja – u Centru za investitore.\nCentar će biti i posrednik između investitora i nadležnih institucija. Ukoliko u Centru trenutno ne postoji mogućnost za pružanjem informacije, obaveza administracije i nadležnih gradskih institucija je da odmah, a najkasnije u roku od 48 časova, dostave informacije Centru, odnosno investitoru, što je i precizirano posebnim pravilnikom.\nOsim procedura i pravilnika kojim se reguliše način ponašanja za rad sa investitorima, urađeni su promotivni materijali i vodiči.\n– U Centru su investitorima na usluzi zaposleni za pravna pitanja, ekonomsku saradnju i prostorno-plansku dokumenatciju i građenje, koji će ih uvezivati sa odjeljenjima i institucijama. Zato je odgovornost na svim rukovodiocima odjeljenja i gradskih institucija da ovaj Centar funkcioniše, jer to je zajednička zadaća i interes grada u cjelini – kaže gradonačelnik Banjaluke Slobodan Gavranović.\nOn podsjeća da su organizacione pripreme za otvaranje Centra završene prošle godine, te da su u posljednja tri mjeseca intenzivirane aktivnosti na instaliranju LEDIS softvera, koji će sadržavati sveobuhvatnu bazu podataka od značaja za razvoj lokalne zajednice. To znači da će organizacione jedinice Gradske uprave unositi u ovu bazu podatke za koje su nadležne i tako stvarati bazu podataka koja će služiti investitorima.\nTehnički direktor „Beme“ i član Savjeta za privredu, zapošljavanje, finansije i budžet Marinko Umičević navodi da, kako bi sve funkcionisalo kako treba, Centar i svi nadležni treba da vode računa o najmanjim sitnicama i pojedinostima,\n– Zaposleni ne treba da čekaju da im neko dođe u kancelariju, nego treba da posjećuju razne sajmove i slične događaje, kako bi uvijek bili u korak sa novitetima. Bio sam na nekoliko sajmova gdje su veliki gradovi u regionu predstavljali svoje centre i nudili projekte potencijalnim investitorima. Treba da se ugledamo na njih i, po tom pitanju, ne smijemo da čekamo – navodi Umičević.\nOn je predložio da se materijali sa informacijama, koji su na engleskom jeziku pripremljeni za privrednike, odštampaju i na njemačkom, ruskom i kineskom jeziku, kako bi sve informacije bile dostupne i investitorima tih govornih područja. Umičević smatra da će Centar najviše pomoći investitorima koji grade stambeno-poslovne objekte.\nDirektor Turističke organizacije Banjaluka Ostoja Barašin ističe da je najvećem gradu RS ovaj centar i ranije bio potreban.\n– U Banjaluci se najviše gradi, ima najviše investitora i nadam se da će Centar opravdati svoje postojanje i dovesti još ulagača u naš grad – navodi Barašin.\nBanjaluka je u maju prošle godine dobila BFC SEE sertifikat za povoljno poslovno okruženje.\nU okviru toga sprovedene su brojne aktivnosti, od kojih je i Centar za investitore, koji se nalazi u prizemlju Gradske uprave.


Aktuelno / Štampa / Žitovojvodina: Cenu pšenice odrediće tržište\nObjavljeno 27.06.2013. na RTV\nDatum: 27.06.2013.Izvor: RTV\nUdruženje mlinara i pekara Žitovojvodina kritikovalo je danas procene da će realna cena pšenice ovogodišnjeg roda biti 20 dinara za kilogram bez PDV, i dodalo da će realnu cenu moći da formira jedino tržište.\nŽitovojvodina je u saopštenju navela da će ovogodišnji rod pšenice biti znatno veći od lanjskog, kako u Srbiji, tako i u svim okolnim zemljama, i u zemljama velikim izvoznicama pšenice poput Rusije i Ukrajine, te će zato ostati i znatni viškovi pšenice.\n„Pšenica, kao jedan od najvažnijih berzanskih artikala, cenu formira jedino na tržištu kao rezultat ponude i tražnje, i to je jedina cena koju industrijsko mlinarstvo uvažava i prihvata. Ista pravila važe i za cenu brašna, bez obzira na proizvodne, kalkulativne troškove i na želje mlinara“, piše u saopštenju.\nUdruženje ukazuje da domaće izvozne kuće, limitirane cenom pšenice iz tržišnog okruženja Srbije, maksimalno mogu da u ovom trenutku plate proizvođačima oko 16 dinara za kilogram pšenice, bez PDV.\n„Žetva pšenice roda 2013. godine praktično još nije ni počela, i svako neargumentovano licitiranje cenom pšenice je proizvoljno, a jedinu i poslednju reč daće tržište“, piše u saopštenju.\nŽitovojvodina je podsetila da je nedavno predložila resornim ministarstvima da se za ovogodišnji rod pšenice industrijskim mlinovima daju beneficirani krediti da bi mogli da kupe veće količine pšenice neposredno posle žetve, što bi bila i direktna pomoć primarnom agraru, ali se niko iz resornih ministarstava nije oglasio o tome.


Erdogan oštro kritikovao vlade EU zbog toga što ne hapse i ne izručuju kurdske pobunjenike\nTurski premijer Redžep Erdogan poručio je da će Ankara pokrenuti vojnu operaciju protiv kurdskih pobunjenika na severu Iraka kad to bude potrebno i da neće ni od koga tražiti dozvolu za prekograničnu akciju.\nErdogan je to poručio obraćajući se pristalicama u gradu Izmitu, na zapadu zemlje. Evropska unija i SAD su od Ankare tražili da se uzdrži od ofanzive i upada turskih trupa na iračku teritoriju.\nTursko vojno prisustvo u pograničnom pojasu pema Iraku i dalje je pojačano, imajući u vidu jučerašnji neuspeo pokušaj lokalnih i iračkih funkcionera da krizu reše diplomatski.\nSinoć je turska avijacija bombardovala položaje Kurdistanske radničke partije na severu Iraka, a načelnik generalštaba turske armije poručio da prekogranična ofanziva na kurdske pobunjenike ne zavisi od sastanka premijera Erdogana i američkog predsednika Buša, zakazanog za 5. novembar.\nErdogan je oštro kritikovao vlade država Evropske unije zbog toga što ne hapse i Ankari ne izručuju kurdske pobunjenike. On je u obraćanju na nacionalnoj televiziji rekao da nijedna članica EU nije uhapsila i izručlila nekog od pripadnika Kurdistanske radničke partije, i pored toga što je Unija tu organizaciju označila terorističkom. Ankara tvrdi da kurdski pobunjenici imaju bezbedno utočište u Evropi i da im je dopušteno da tamo prikupljaju novac za svoje operacije.\nTurska udruženja zameraju nemačkim medijima da umanjuju opasnost od PKK\nOko 500 stotina Kurda demonstriralo je danas u Berlinu protiv moguće turske intervencije u severnom Iraku. Kolona demonstranata prošetala je do turskog konzulata sa kurdskim zastavama i transparentima na kojima je pisala poruka turskoj Armiji „Napolje iz Kurdistana“. Iako je nekoliko demonstranata uhapšeno, do nereda nije došlo, jer je demonstraciju pratilo i 500 policajaca.\nTurski mediji koji se izdaju ili prodaju u Nemačkoj zameraju ovdašnjoj štampi da umanjuje opasnost od Radničke partije Kurdistana PKK. U zajedničkom saopštenju su i Turska zajednica u Nemačkoj i Savet nemačkih građana poreklom iz Turske zamerili nemačkim medijima to što „terorističke napade PKK deklarišu kao oslobodilačku borbu“.\nPolitičar stranke Zelenih turskog porekla Čem Ezdemir upozorio je da je „naivno smatrati PKK grupom koja ponekad preteruje u svojim akcijama“ i istakao da PKK u Nemačkoj ucenjuje Kurde i sprovodi akcije odvođenja mladih Kurda u gerilsku borbu. Nemački stručnjak za kurdski konflikt Hans Kreh upozorio je da je PKK „staljinistička i izrazito kriminalna stranka.\nUprkos kritikama, predsednik Turske zajednice u Nemačkoj Kenan Kolat svoje sunarodnike odvraća od demonstracija i poručuje da je najvažnije da se nastavi dijalog i sačuva hladna glava. Prema procenama različitih organizacija, u EU živi preko milion Kurda, od toga skoro 800.000 u Nemačkoj.


Tomašević: Zdravstvene kartice uručene za oko 104.000 osiguranika\nPomoćnik ministra unutrašnjih poslova i načelnik Sektora za ljudske resurse Katarina Tomašević saopštila je da su zdravstvene kartice uručene za oko 104.000 osiguranika, kako zaposlenih u Ministarstvu unutrašnjih poslova, tako i članova njihovih porodica.\n“U toku je distribucija oko 9.000 zdravstvenih kartica koje nam stižu u turnusima i koje će nakon sortiranja po organizacionim celinama, biti dostavljene uz dodatno angažovanje zaposlenih iz Odeljenja za zarade i beneficije Sektora za ljudske resurse” rekla je Tomaševićka.\nOna je navela da je na izradi još 2.016 zdravstvenih kartica koje će biti zamenjene potvrdama od strane RFZO-a, do konačne izrade.\n“Napominjemo da su svi doprinosi na ime zdravstvenog osiguranja uplaćeni od strane Ministarstva unutrašnjih poslova i da nijedan osiguranik neće ostati bez zdravstvene zaštite. Takođe, svi zahtevi sa spiskovima i dokazi o uplati za zaposlene u Ministarstvu i članove njihovih porodica, dostavljeni su na vreme nadležnim službama, sa kojima je Sektor za ljudske resurse u stalnom kontaktu” rekla je Tomaševićka.\nOna je istakla da MUP čini sve napore da u zakonom predviđenom roku, svim osiguranicima, omogući izdavanje novih zdravstvenih kartica i da je Ministarstvo potpuno spremno da preduzme sve mere u slučaju bilo kakvog zdravstvenog problema ili intervencije svojih osiguranika.\nU slučaju potrebe, zaposleni se mogu obratiti na sledeće brojeve telefona: 064/8929-326 i 064/8920-303


Potpisan Sporazum o saradnji u oblasti turizma Valjeva i Sočija - Valjevo\nPosted by: REDAKCIJA VALJEVSKA POSLA in Valjevo 23. May 2019.\tComments Off on Potpisan Sporazum o saradnji u oblasti turizma Valjeva i Sočija\nGradonačelnici Valjeva i Sočija, Slobodan Gvozdenović i Anatolij Pahomov, potpisali su Sporazum o saradnji u oblasti turizma, tokom jučerašnje zvanične posete delegacije ovog ruskog olimpijskog grada u Valjevu.\nGradonačelnik Valjeva Slobodan Gvozdenović istakao je zadovoljstvo zbog boravka važne delegacije iz prijateljskog grada Sočija u Valjevu i mogućnosti da naš grad predstavimo ruskim partnerima. Nakon sastanka delegacije Sočija sa čelnicima Valjeva i predstavljanja našeg grada ruskim gostima, održana je prezentacija turističke ponude Sočija, kojoj su imali priliku da prisustvuju i uspostave kontakte valjevski privrednici i turistički poslenici, kao i predstavnici raznih sfera javnog života u Valjevu.\nGradonačelnik Valjeva Slobodan Gvozdenović istakao je značaj koji grad Soči ima u Rusiji. “Soči je jedan izuzetno značajan grad u Rusiji, rekao bih ruski Monte Karlo, grad koji se prostire na 3.400 km kvadratnih, koji ima 300 sunčevih dana u godini i grad koji je naša delegacija pre nekoliko sedmica posetila. Ono što je najbitnije je da je sa gradonačelnikom Sočija došao i direktor njihove turističke organizacije koji će sa našim turističkim radnicima moći da uspostavi prve kontakte, kako bi Valjevci i Srbija videli Soči”, rekao je prvi čovek Valjeva i naglasio veliku važnost plana otvaranja avio linije Soči – Beograd, koji je u nadležnosti Vlade Republike Srbije, što treba da doprinese još boljem povezivanju Srbije i Sočija, pre svega Valjeva i Sočija.\nAnatolij Pahomov, gradonačelnik Sočija, ruskog olimpijskog grada koji suvereno dominira kada je turizam Rusije u pitanju, predstavio je Soči kao glavni grad svih odmarališta Rusije. Naglasio je da je u posetu Valjevu stigla velika delegacija Sočija, koja uključuje i rukovodioce turističkih organizacija i rukovodioce hotela, sa namerom uspostavljanja partnerskog odnosa između Srbije i glavni odmaralištem Rusije.\n“Turistički operateri iz Rusije sastali su sa turističkim operaterima i kompanijama iz Srbije i predložili su da se organizuje turistička razmena u oba pravca: Beograd-Soči i Soči-Beograd. Tako će biti organizovana i direktna linija iz Beograda u Soči i iz Sočija u Beograd, a to je samo dva sata leta. Građani Srbije će moći da vide divne lepote Sočija, kada u maju možete da stojite u toplom Crnom moru i posmatrate vrhove planina na kojima se skijaši skijaju”, predočio je Anatolij Pahomov, gradonačelnik Sočija.\nOn je rekao da su tokom prezentacije predložili veoma povoljne i prihvatljive uslove za građane Srbije, kao što su vansezonski programi lečenja od oktobra do maja meseca, po ceni od 15 evra za noć, koji uključuju boravak u sanatorijumu, pun pansion u svim kompleksima banjskih procedura.\n“Ispričali smo o cenama koje postoje u hotelima i naravno pokazali smo sve te objekte koji mogu da budu interesantni za građane Srbije. Ja kao gradonačelnik Sočija garantujem potpunu bezbednost na teritoriji Sočija, garantujem komfor i želim vam dobrodošlicu u Soči. Čekamo vas”, poručio je prvi čovek Sočija građanima Srbije i Valjeva.\nGrad Valjevo Soči Sporazum Turizam Valjevo\t2019-05-23\nTagged with: Grad Valjevo Soči Sporazum Turizam Valjevo\nPrevious: U subotu “Kreći se”\nNext: Pinokijevci opet slave – “Svaki trud vredi na uspehu ne štedi”


Beogradu dobio Svetsko prvenstvo 2023. godine, organizatori najavljuju da će biti najbolje u istoriji - SPORTSKI ŽURNAL\n04 septembar, 2019 0\nNa glasanju pobeđen Poznanj 110:30. Čast i obaveza – kaže Nebojša Jevremović, generalni sekretar VSS. U glavnom gradu i Svetski kup 2022. godine\nPosle osvajanja olimpijske kvote za Tokio, za srpsko veslanje stiže još jedna lepa vest iz Linca.\nNa kongresu Svetske veslačke federacije (FISA) Veslačkom savezu Srbije (VSS) poverena je organizacija Svetskog prvenstva u predolimpijskoj, 2023. godini. Takođe, naša kuća veslanja dobila je domaćinstvo Svetskog kupa 2022.\nBeograd je najozbiljnijeg konkurenta za dobijanje organizacije planetarnog šampionata imao u Poznanju čija je regatna staza nadaleko čuvena. Ipak, naš glavni grad je na glasanju ubedljivo pobedio – 110:30!\n– Beograd je bio najozbiljniji kandidat. Napravili smo dobru kandidaturu, a naša staza je u svetu poznata kao izvanredna. Takođe, izneli smo normalne troškove za nacionalne saveze. Sve je to uticalo na konačan izbor i ubedljivu pobedu – sa zadovoljstvom za Sportski žurnal kaže Nebojša Jevremović, generalni sekretar VSS.\nSvesni su u srpskom savezu koliko organizacija najvećeg događaja može da doprinese, ne samo veslanju.\n– Za nas je ovo pre svega velika čast i obaveza. To će, nema sumnje, da bude najveće svetsko prvenstvo u istoriji. Jer, sport se širi a takmičenje u Beogradu će da ima i karakter kvalifikacionog za Olimpijske igre u Parizu 2024. Takođe, to je i podsticaj za razvoj sporta u Srbiji, i verujemo da uz pomoć grada i države Ada da postane nacionalni centar za veslačke sportove.\nNema sumnje da će brojke sa nedavno završenog SP u Lincu, za četiri godine u Beogradu da budu premašene.\n– U Austriji je bilo više od 1.300 takmičara, više od 2.000 učesnika, i nekoliko hiljada gledalaca iz inostranstva.\nUvertira za Svetsko prvenstvo biće Svetski kup 2022, takođe na Savskom jezeru.\n– Svetski kup će da bude test takmičenje za ono što dolazi godinu dana kasnije. Do sada smo tri puta organizovali ovo takmičenje, i sada smo to želeli bez obzira na odluku o domaćinstvu svetskog prvenstva – zaključio je Nebojša Jeremić uz kog su, kao članovi delegacije VSS u Lincu bili Viktor Nikolić, Nikola Stojić, te Kristina i Ivana Vlahović.\nSvetsko prvenstvo 2023. godine biće prvo koje se održava u Beogradu, odnosno Srbiji. Veslački savez Srbije i glavni grad su 2014. ugostili najbolje veslače Evrope.\nBeograd domaćin SP u veslanju 2023. godine!


TSMC osigurao proizvodnju Apple A13 čipova za iPhone 2019 modele – BiGportal.ba\nTSMC osigurao proizvodnju Apple A13 čipova za iPhone 2019 modele\nNajveći svetski prooizvođač čipova, koji je i globalni lider na smartfon tržištu, pre nekoliko meseci se pojavio kao glavna opcija za proizvodnju Apple A13 čipova, koji će se naći u iPhone modelima za 2019. godinu.\nTSMC (Taiwan Semiconductor Manufacturing Company) je na ovaj način ponovo pobedio Samsung u trci za ekskluzivnog proizvođača Apple čipova.\nIako su ovogodišnji iPhone modeli tek ugledali svetlost dana, Apple je izgleda već odlučio da će naredni proizvođač kompanijinih čipova biti tajvanska kompanija. TSMC će na ovaj način biti u prilici da konsoliduje svoju dominaciju na globalnom tržištu, s obzirom na to da je bio bio izabran i kao ekskluzivni proizvođač Apple A12, A11 i A10 procesora tokom proteklih godina.\nPored sporazuma sa kompanijom Apple, očekuje se da će TSMC sklopiti i ugovore sa kompanijama AMD, Huawei, MediaTek, Nvidia, pa čak i Qualcommom, a sve zahvaljujući TSMC-ovom superiornom 7nm procesu proizvodnje.\nS obzirom na to da 7nm Apple A12 Bionic čip već čini da iPhone XS i XS Max budu prilično brzi, očekuje se da će A13 čipovi doneti dodatna poboljšanja i karakteristike na buduće iPhone modele.


SOCIJALNO ĆE JOJ ODUZETI SINA?! Bivši Dragane Mitar otkrio ŠOK detalje - evo šta se dešava sa Jocom dok mu je majka u Zadruzi - Informer\nSvet | 11. 12. 2019.\n"Ona je dotakla dno dna"\n- Bože sačuvaj, kad vidim kakva su g***a unutra ne bih da se glibam sa njima - završio je Pavle.\nzadruga Zadruga 2 zadruga 3 Zadruga 1 rijaliti Zadruga zadruga official Zadruga 3 sezona zadruga 3. sezona Zadruga tri zadruga treća sezona zadruga pink zadruga rijaliti Dragana MItar Dragana Mitar novi dečko Pavle Jovanović vladimir tomović Edis Fetić Dragana Mitar sin\nSiroto dete, ne zna se ko mu je od roditelja gori.............no ipak ovava majka bez morala sa gomilom ljubavnika, koja ne ume da kaze ne, i to javno..... se ne vidja cesto! Sklonite dete od njih i dajte ga nekome ko ce voditi razuna o njemu na pravi nacin.\nFujjj sa ovom bagrom


Mič Mekonel, vođa senatske većine.\nRepublikanski lideri u Senatu odložili su glasanje o predlogu zakona kojim je trebalo da se ukine i zameni “Obamaker”, ključna reforma sistema zdravstvene zaštite uvedena za vreme predsednika Baraka Obame, nakon što je nezavisnom analizom zaključeno da bi 22 miliona ljudi izgubilo zdravstveno osiguranje u narednih 10 godina ako se njihov predlog usvoji.\nVođa senatske većine Mič Mekonel rekao je republikanskim kolegama da će odložiti glasanje planirano za ovu nedelju za period posle jednonedelje pauze u radu Kongresa zbog nacionalnog praznika Dana nezavisnosti.\nNekoliko republikanskih senatora izjavilo je da čak neće glasati za to da se stranački predlog stavi na dnevni red, što je primoralo Mekonela da odustane od plana da se o predlogu glasa pre praznika.\nProtivnici promena zakona o zdravstvenoj zaštiti kažu da će republikanski plan suviše veliki broj siromašnih Amerikanaca lišiti zdravstvenog osiguranja ili pak smatraju da zakon ne ide dovoljno daleko u poništavanju ključnih odredbi Obamakera.\nRepublikanci imaju većinu od 52 naspram 48 glasova u Senatu. Sve demokrate se protive ukidanju postojećeg zakona tako da republikanci mogu da izgube samo dva glasa da bi uspeli da izglasaju svoj predlog, jer bi u slučaju podele na 50 glasova “za” i 50 “protiv” odlučujući glas dao potpredsednik Majk Pens.


Grčka | Novosti.rs\nMILOŠ STANIMIROVIĆ: PAO žuri u Evropu\nTrener i menadžer iz Atine (Grčka 1)\n14. 05. 2022. u 12:15\nGRČKU je večeras pogodio zemljotres jačine 4,5 stepeni.\nTANKERI sa ruskom naftom nastavljaju da pristaju u evropske luke, uprkos zabrani koju je uvela Evropska unija, piše kolumnista De Velta Danijel Vecel.\nVAŠINGTON VRŠI PRITISAK NA SAVEZNIKE: Kad ne mogu turski S-400 dobri su i grčki S-300 za pomoć Kijevu\nPOSLE odbijanja Turske da Ukrajini preda ruske protivraketne sisteme S-400 Vašington vrši pritisak na Atinu da Kijevu preda sisteme S-300, piše turski list „Star“ pozivajući se na svoje izvore.\n07. 05. 2022. u 13:54\nMILOŠ STANIMIROVIĆ: Olimpijakos na odmoru\nTRENER i menadžer iz Atine o mečevima plej-ofa i plej-auta Grčke.\n07. 05. 2022. u 08:48\nPREDSEDNIK Srbije Aleksandar Vučić boravio je danas u poseti Grčkoj gde je prisustvovao ceremoniji obeležavanja početka radova na izgradnji terminala za tečni prirodni gas.\nPREDSEDNIK Srbije Aleksandar Vučić boravi danas u Grčkoj gde je prisustvovao ceremoniji obeležavanja početka radova na izgradnji terminala za tečni prirodni gas, nakon čega se obratio javnosti.\nVUČIĆ SE ZAHVALIO MICOTAKISU: Izuzetna mi je čast da prisustvujem događaju koji je važan za ceo region (FOTO)\nPREDSEDNIK Srbije Aleksandar Vučić zahvalio se grčkom premijeru Kirjakosu Micotakisu što ga je pozvao na obeležavanje početka radova na izgradnji terminala za tečni prirodni gas (LNG) u Aleksandrupolisu.\n03. 05. 2022. u 13:25\nVUČIĆ SE OGLASIO IZ GRČKE: Na Instagramu objavio fotografiju sastanka u nesvakidašnjem ambijentu\nPREDSEDNIK Srbije Aleksandar Vučić boravi danas u Grčkoj gde će prisustvovati ceremoniji obeležavanja početka radova na izgradnji terminala za tečni prirodni gas.\n03. 05. 2022. u 12:44\nPREDSEDNIK SRBIJE SUTRA SA LIDERIMA REGIONA: U Grčkoj će biti obeležen početak radova na izgradnji terminala za tečni prirodni gas (LNG)\nU GRČKOM gradu Aleksandrupoliju sutra će u prisustvu predsednika Srbije Aleksandra Vučića biti obeležen početak radova na izgradnji terminala za tečni prirodni gas (LNG).\n02. 05. 2022. u 16:51\nMILOŠ STANIMIROVIĆ: Fenjeraš bliži opstanku\nTrener i menadžer iz Atine prošle nedelje posetio našu redakciju.\n02. 05. 2022. u 14:48\nMILOŠ STANIMIROVIĆ: Lamiji „kratka“ klupa\nTRENER i menadžer iz Atine prognozira Grčku 1.\n30. 04. 2022. u 10:53


Srbija: Ratko Mladić se 14 godina skrivao u krugu od 150 km od Beograda – Magazin Plus\nHome/Srbija: Ratko Mladić se 14 godina skrivao u krugu od 150 km od Beograda\nDok su mediji i analitičari godinama spekulisali da se haški optuženik Ratko Mladić skriva u planinama Crne Gore, Republike Srpske i Srbije, pa čak i u dalekoj Rusiji ili Kazahstanu, najtraženiji haški bjegunac nije odlazio daleko od Beograda.\nTužilaštvo za ratne zločine Srbije nakon hapšenja potpuno je razotkrilo gdje je sve boravio Mladić, koji je došao u Srbiju početkom 1997. i krio se do 26. maja 2011, kada je uhapšen.\nImao je nekoliko stanova u Beogradu, a krio se i u okolnim selima, kasarnama i vojnim odmaralištima. Najdalje što je otišao od Beograda jeste Kragujevac, koji je udaljen manje od 150 kilometara, prenosi Blic.\nZanimljivo je da su pripadnici policije i BIA 5. aprila 2007. pretresli sve objekte u Moštanici, osim jednog u kojem je u tom trenutku bio Mladić. On je dva dana kasnije otišao u Lazarevo, gde je uhapšen četiri godine kasnije kod rođaka Branislava Mladića, koji je to priznao za uslovnu kaznu od godinu dana na tri godine. Pored pritisaka iz Evropske unije i Haškog tribunala da se otkriju svi Mladićevi jataci, a naročito oni iz državnih struktura, to još nije učinjeno.


Nesto je trulo u drzavi Jagodina\nAutor Tema: Nesto je trulo u drzavi Jagodina (Pročitano 23761 puta)\nOdg: Nesto je trulo u drzavi Jagodina\n« Odgovor #60 poslato: 14-09-2015, 04:10:36 »\nFabrika za proizvodnju traka u industrijskom pakovanju, najnovije tehnologije, koju gradi italijanska kompanija “Vibak” u Jagodini, biće otvorena za 20 dana.\nFabrika je izgrađena u Industrijskoj zoni u Jagodini, na “Koridoru 10″, oko 500 metara od međunarodnog autoputa i železničke pruge Beograd – Niš.\n– Reč je o najvećoj fabrici u Srbiji i na Balkanu, površine oko 70.000 kvadratnih metara, u kojoj će zaposlenje naći 400 ljudi, a ukupna investicija je 70 miliona evra – rekao je predsednik Skupštine grada Jagodine Dragan Marković – Palma.\nU “Vibak Balkani” DOO, rečeno je da je u toku prijavljivanje radnika za zapošljavanje u ovoj fabrici, “koje je posebno intenzivirano od 7. septembra”.\nIzgradnja Fabrike “Vibak” u Jagodini, počela je 18.decembra 2013. godine, a radovi i oprema su finansirani iz direktnog kapitala.\nNajvećoj mašini u fabrici, vlasnik kompanije je dao ime “Palma”.\nMarković je u ranijoj izjavi objasnio da je ta mašina nazvana “Palma” u znak zadovoljstva što je grad ispoštovao maksimalno sve što je obećao prema investitorima.\nFabrika “Vibak” planira izvoz od 150.000.000 evra iz Jagodine, najviše u zemlje istočne Evrope, bivšeg Sovjetskog saveza i u regiju Pacifika.\nPčelari Srbije planiraju u Jagodini ili Batočini gradnju Pogona za otkup i izvoz meda po standardima Evropske unije, vrednosti oko 600.000 evra.\nJagodina je predviđena zbog dobre lokacije, na koridoru 10, a pogon bi bio u okviru Saveza pčelarskih organizacija Srbije (SPOS) koji ima pravo da se bavi i privrednom delatnošću, objasnio je zamenik predsednika te organizacije Milutin Petrović.\nPored Jagodine, za gradnju jednog takvog pogona interesantna je i Batočina, dodao je on.\n– Konkurisali smo za sredstva kod Evropske unije i nadam se da ćemo ih dobiti. Pčelarstvo je u Srbiji najorganizovanija grana poljoprivrede, a pčelari godišnje, zavisno od godine, proizvedu 6.000 do 8.000 tona meda od kojih oko polovine izvoze – rekao je on i istakao da SPOS želi da napravi jedan takav pogon po najvišim standardima kvaliteta “pre nego što ih EU na to natera”.\nTakođe je ocenio da je rešenje za srpskog pčelara da budu ujedinjeni, što sada nije slučaj.\n– Nažalost, sada to nismo, sami sebe saplićemo i obaramo cene meda na inostranom tržištu o čemu će više reči biti na Saboru pčelara – kazao je Petrović.\nCena meda na evropskom tržištu, u otkupu, je 5,4 centa.\nSastanku u Jagodini prisustvovali su čelnici pčelarskih društava Arilja, Kragujevca, Novog Sada, Smederevske Palanke, Novog Bečeja, Surdulice, Velike Plane, Lapova, Petrovca na Mlavi, Svilajnca, Žagubice, Despotovca, Oparića, Trstenika, Lazarevca, Lučana, Ivanjice, Kosjerića, Čajetine, Nove Varoši, Prijepolja, Rače, Velikog Gradišta, Zrenjanina, Bajine Bašte..


Odalović: Srbija traga za još 1.643 nestale osobe - otvoriti arhive | Boom93\nSrbija traga za još 1.643 nestale osobe o kojima još nema nikakvih podataka, rekao je za RTS predsednik Komisije za nestala lica Vlade Srbije Veljko Odalović, koji smatra da bi u rasvetljavanju njihove sudbine moglo bi da pomogne otvaranje arhive "OVK" i arhive međunarodnih snaga.\nOdalović je, gostujući u Jutarnjem programu RTS, naveo da je neophodno otvoriti arhive međunarodnih snaga da bi se efikasnije rešavalo pitanje sudbine nestalih lica.\nMi insistiramo na arhivama „OVK“ i njihovih službi koje su delovale 1998/99 i 2000. na prostoru Kosova i Metohije. Ali nam je veoma važno da se otvore i međunarodne arhive, da se učine dostupnim i arhive koje su u Haškom tribunalu, ali i kontigenata KFOR, naglasio je Odalović.\nOn je siguran da u tim arhivima ima „mnogo informacija koje mogu da nam pomognu da rasvetlimo sudbinu nestalih lica u vreme kada Srbija nije praktično imala nikakvu nadležnost na prostoru Kosovu i Metohiji, kada je najveći broj Srba i ostalih nealbanaca ubijen ili kidnapovan“.\n„Naravno, tu su i arhive OEBS i drugih organizacija koje su bile na tom prostoru“, objašnjava Odalović.\nIstiče da je veoma važno da Albanci pokažu spremnost na saradnju po pitanju nestalih, „ali i da smognu snage da otvore svoje arhive, jer do sada nisu bile dostupne“.\n„Oni su uporno tvrdili ta takve arhive ne postoje“, podsetio je Odalović , koji se nada da će Brisel i Vašington izvršiti pritisak na Prištinu da učini ono što se od nje zahteva.\nPrema njegovoj oceni, „pitanje nestalih je značajno za jednu ukupnu stabilizaciju stanja i to je nešto što prepoznaju i ove dve administracije koje su nas podržale“.\nOznakeKomisija za nestala lica nestali Srbija Veljko Odalović Vlada Srbije


Igra sa građanima Kantona Sarajevo oko policijskog sata\nU Kantonu Sarajevo (KS) od večeras je na snazi policijski sat od 23.00 do 5.00 sati, u skladu sa odlukom Vlade Federacije BiH, saopćeno je iz Vlade KS. Prethodno je premijer Edin Forto na svom Twitter nalogu objavio da će nakon promjene ograničenja kretanja na nivou Federacije BiH, Vlada KS sutra odlučivati o ograničenju kretanja za građane i radnom vremenu privrednih subjekata.\nIz Kantona Sarajevo je saopćeno kako je Vlada KS ranije stavila van snage vlastite odluke o ograničenju kretanja za građane, te se primjenjuje isključivo mjera Vlade Federacije BiH.\nU skladu sa epidemiološkom situacijom i pomjeranjem policijskog sata sa 21.00 na 23.00 sata, Vlada Kantona Sarajevo će na sutrašnjoj sjednici, između ostalog, odlučivati o radnom vremenu privrednih subjekata, navodi se u saopćenju Službe za protokol i press KS.\nNakon promjene ograničenja kretanja na nivou FBiH, Vlada KS će sutra odlučivati o ograničenju kretanja za građane i radnom vremenu privrednih subjekata.\n— Edin Forto (@EdinForto) May 6, 2021\nPodsjetimo, Federalna vlada donijela je na današnjoj sjednici odluku o ublažavanju mjera uvedenih zbog pandemije koronavirusa, a policijski sat je pomjeren od 23.00. Odluka, kako je rečeno, počinje sa primjenom od danas.\nPrije isteka roka od 14 dana, Krizni štab FMZ je dužan da sagleda kompletnu epidemiološku situaciju u Federaciji BiH i sačini procjenu rizika, a radi razmatranja mogućnosti i potrebe izmjene naredbi i preporuka, te Vladi Federacije BiH dostavi prijedlog novih.\nTags\t#Edin Forto\t#policijski sat\t#Vlada KS\nRukometaši BiH na EP u grupi sa Španijom, Švedskom i Češkom


NDM BGD pisao evroposlanici: Traži se podrška u pregovorima vlasti i opozicije – Gerila\nGerila > Politika > NDM BGD pisao evroposlanici: Traži se podrška u pregovorima vlasti i opozicije\nobjavljeno na Jan. 27, 2021 u 12:37 pm\nPovodom približavanja predstojećih pregovora vlasti i opozicije o poboljšanju izbornih uslova u Srbiji, a pod okriljem Evropskog parlamenta (EP), Ne davimo Beograd je uputio pismo poslanici grupe Zelenih u EP Violi fon Kramon Taubadel.\nU pismu se pregovori pod okriljem EP ocenjuju kao značajna šansa za unapređenje izbornog procesa u Srbiji, ali se iskazuje i velika zabrinutost da, uprkos dobrim tehničkim i političkim rešenjima na kojima su radile stručne organizacije civilnog društva i opozicioni akteri, vlast planira da na sve načine manipuliše pregovorima i prikaže stvarnost u Srbiji drugačijom od stvarnog stanja.\n“Srbija zaslužuje da se u njoj poštuju najviši demokratski standardi, mi ne pristajemo ni na šta manje i spremni smo da se za to borimo. Iskrena podrška iz Evropske unije je u tom procesu veoma važna jer bez nje broj evroskeptika u Srbiji raste, podržan strahom građana da partneri iz Evrope prećutno podržavaju nedemokratske tendencije koje su zarobile našu zemlju”, navodi se u pismu.\nNe davimo Beograd posebno pozdravlja aktivno uključivanje predstavnika Evropske partije zelenih za pronalaženje rešenja za uvođenje najviših demokratskih principa u Srbiji.\n“Kao organizacija koja ima ambiciju da i zvanično postane deo grupe zelenih partija, smatramo da su ova pitanja koja danas pokrećemo, vladavina prava, sprečavanje izborne krađe, unapređenje izbornog procesa, direktno povezana sa pitanjima kao što su očuvanje životne sredine, sprovođenje Evropske zelene agende putem poštovanja nedavno potpisane Deklaracije o Zelenoj agendi za Zapadni Balkan, pravične energetske tranzicije, kvaliteta vazduha, zaštite prirodnih dobara i drugih. Lažirani izbori rađaju krivotvorene mandate, a oni se zatim koriste za donošenje odluka protivno interesu građana – a takvih je posebno mnogo koje se direktno tiču zaštite životne sredine i prirodnih dobara”, navodi NDM BGD.\nPodsetimo, nedavno je evroposlanica Viola fon Kramon, reagujući na činjenicu da je Srbija među državama u kojoj je detektovan najviši stepen zagađenja vazduha, izjavila da se naša država ne pridržava propisa o zagađenju zato što predsednik Vučić daje povlastice kineskim investitorima.


Zakon o upisu u katastar u julu u skupštini - Istinomer\n„Zainteresovanost predstavnika MMF-a je bila naročito na izdavanju građevinskih dozvola i na reformisanju katastra, odnosno novom zakonu o upisu u katastar, koji će se u julu naći u parlamentu. Imaćemo e-šalter katastra, potpuno ubrzanu proceduru koja će biti smanjena sa 15 dana, koliko je danas kada govorimo o katastru, na maksimum tri dana.“\nKrajem juna ove godine, samo dan pošto je formirana nova Vlada, ministarka Zorana Mihjalović, koja je ostala na čelu resora za građevinarstvo, saobraćaj i infrastrukturu, razgovarala je sa predstavnicima MMF-a o reformama u preduzeću Putevi Srbije i o održavanju puteva kroz javne pozive i tendere, jer je proteklih godina taj posao radilo nekoliko istih firmi.\nPosle sastanka Mihajlović je izjavila da su razgovarali i o građevinskim dozvolama i reformi katastra, te da će se novi zakon koji to reguliše u skupštini naći u julu.\nTo bi u suštini trebalo da znači da je zakon o katastru u tom trenutku već bio spreman i da je vlada trebalo da ga usvoji i prosledi parlamentu.\nU julu se, međutim, to nije dogodilo. Skupština se sastala dva puta, radi obraćanja predsednika svekineskog narodnog kongresa i radi rasprave o izboru zaštitnika građana, članova Fiskalnog saveta i Odbora Agencije za borbu protiv korupcije. Osim toga, na sajtu ministarstva je tek 27. jula objavljeno da će se javna rasprava o nacrtu ovog zakona zakonu voditi od 28. jula do 18. avgusta, pa nije ni bilo moguće da skupština usvoji zakon u ovom roku, sem da se preskoči javna rasprava.\nBudući da Vlada još nije usvojila Zakon o upisu u katastar, pa samim tim ga nije prosledila skupštini, ministarka Mihajlović dobija ocenu “neispunjeno”.\nPre nekoliko dana, na predstavljanju rejtinga Srbije na novoj Duing biznis listi Svetske banke Mihajlović je rekla da je reforma katastra sledeća na agendi ovog ministarstva i da će ta reforma doneti još bolju poziciju Srbije na ovoj listi.\n“Naš cilj jе da nastavimo da popravljamo naš rеjting, da budеmo u prvih pеt u oblasti građеvinskih dozvola, a vеrujеm da sa rеformom katastra i drugim rеformama na kojima radimo možеmo i do prvih 20 na svеtu po ukupnim uslovima poslovanja”, rеkla jе Mihajlović.\nResorna ministarka sastala se sa predstavnicima Svetske banke i MMF-a i tačno četiri meseca nakon razgovora u junu, poslednjeg dana oktobra. Kako su preneli mediji, Mihajlović je opet rekla da zakon samo što nije.\n„Novi zakon o katastru koji je u finalnoj fazi pripreme podrazumeva uvodjenje e-uprave, što će uticati na smanjenje nepotrebnih procedura, brže rešavanje predmeta i transparentnost svih postupaka. Uvodjenjem e-prostora sigurna sam da će investiciona klima u Srbiji biti još povoljnija“, rekla je ona.\nNakon toga izjavila je i da je zakon pripremljen, a da su u toku dodatni razgovori sa Ministarstvom pravde.\nZato smo pitali resorno ministarstvo zbog čega se kasni sa usvajanjem ovog zakona, kada očekuju da će Vlada proslediti zakon skupštini i koje su to glavne novine u ovom dokumentu, ali odgovore nismo dobili.\nKako je ranije najavlljivano ovaj zakon bi trebalo da skrati rok za upis imovine na tri do pet dana, dok bi od 2020. godine čitav postupak bio elektronski. U prelaznom periodu, do kraja 2019. planirano je da se upis imovine radi i papirno i elektronski.\nNaslovna fotografija: Fonet/Ministarstvo građevinarstva\nSkupština Srbije Duing biznis lista Ministarstvo građevinarstva katastar


Dodeljene nagrade za najbolje radove – Agencija za sprečavanje korupcije\nDanas u Palati „Srbija“ dodeljeni su nagrade učesnicima konkursa „Kad malo bolje razmislim“, koji je Agencija za borbu protiv korupcije raspisala povodom Međunarodnog dana borbe protiv korupcije. Na adresu Agencije stigla su 423 rada, a žiri je izabrao najbolje u kategorijama likovni i literarni rad, plakat, kratki film, kao i priprema časa na temu borbe protiv korupcije.\nTatjana Babić, direktorka Agencije, naglasila je da su deca ne samo naša budućnost, već istovremeno slika sadašnjice, svedočanstvo rada i truda i sveukupne atmosfere u kojoj odrastaju, a da je odrastanje dece sa svešću o drugima i svetu koji ih okružuje posao svih, posebno onih koji im prenose znanje. Direktorka je izrazila zadovoljstvo što su ove godine na konkursu učestvovali i nastavnici. Istakla je da je rad na dobrobit svih, bez očekivanja posebne nagrade, nešto što svi treba da nauče, jer je takav rad nagrada sam po sebi, a temelji se postavljaju upravo u detinjstvu, primerom koji daju odrasli.\nNagrade su uručili direktorka Agencije i Filip Vukša, građanski aktivista, koji je pozvao prisutne da krenu od sebe i svojim primernim ponašanjem učestvuju u stvaranju novog i boljeg društva u kojem svi zajedno treba da živimo, ali i svi zajedno da brinemo o njemu.\nKnjige, koje su deo nagrada, darivale su Izdavačke kuće „Laguna“ i „Dereta“i Zavod za udžbenike.


► Francuski ministar: Britanija će se suočiti sa posledicama\n"Britanija je velika zemlja i njena budućnost nije izvan EU, ona je deo kluba i odgovorna je za promene EU uz ostale velike zemlje", kazao je Makron za BBC.\nOn je dodao da će sigurno biti posledica jer, u suprotnom, postojanje EU nema smisla. Kameron veruje da bi i druge zemlje mogle slediti primer Britanija ukoliko bi ona izašla iz članstva u EU, preneo je Rojters.\nBritanija će na referendumu 23. juna glasati o tome da li će ostati u EU a aktivisti kampanje za "Bregzit" navode da ta zemlja može lako da pregovara o trgovinskim sporazumima sa Briselom i da ponovo povrati svoj status u svetu.\nFrancuski ministar je dodao da bi Britanija, međutim, mogla imati problema ako ponovo pokuša da pristupi jedinstvenom tržištu EU, kao i da će više izbeglica poći u pravcu njenih obala, a isto tako da može da izgubi pregovaračku poziciju u pregovorima za očuvanje svoje čelične industrije od konkurencije iz Kine, navodi Rojters.\nPregovarač Evropske unije (EU) za Bregzit Mišel Barnije upozorio je danas da bi u slučaju prekida slobodnog kretanja građana između Velike Britanije i ostatka EU konkretne posledice osetili...


pink.rs | TSC želi pobedu protiv Novog Pazara\nTSC želi pobedu protiv Novog Pazara\nPomoćni trener TSC-a Mirko Jovanović rekao je danas da njegovu ekipu čeka teška utakmica protiv Novog Pazara u Super ligi, ali da želi pobedu kojom bi se vratila u gornji deo tabele.\n"Nema lakog protivnika u ovom takmičenju, a u petak dočekujemo Novi Pazar koji je pokazao da je izuzetno nezgodna ekipa. Uspeli su da pobede i Vojvodinu i Partizan i da odigraju nerešeno u Subotici, tako da nema sumnje da će utakmica koja nas očekuje biti zahtevna", rekao je Jovanović saopštio je klub iz Bačke Topole.\nFudbaleri TSC u petak od 18 časova igrajuu Senti protiv Novog Pazara, utakmicu 11. kola Super lige Srbije.\n"Nama je ova utakmica jako bitna jer smo pretrpeli poraz u poslednjoj utakmici protiv Proletera, a nova tri boda u ovom značila bi nam priključenje gornjem delu tabele", dodao je Jovanović.\nNapadač TSC Vladimir Siladji rekao je da niko ne sme da potceni ekipu iz Novog Pazara.\n"Na domaćem terenu, u utakmicama protiv Partizana i Vojvodine, pokazali su da mogu da se nose sa najboljim ekipama u ligi. Očekuje nas teška utakmica, ali mislim da je sve na nama, da će trener uspeti da nas dobro organizuje i da ćemo pobediti na domaćem terenu u Senti", naveo je on.\nSiladji je dodao da je imao problem sa lakšom povredom, ali da se oporavio i da konkuriše za mesto u timu.\n"Ukoliko budem u postavi, pokazaću da ono što sam postigao u prošloj sezoni nije mala stvar i da ću nastaviti seriju kakvu sam imao u prva dva kola", rekao je on.\nOdbrambeni igrač kluba iz Bačke Topole Srdjan Grabež rekao je da će ekipa dobrom igrom pokazati da zaslužuje bolju poziciju na tabeli. On je dodao da se vraća u tim posle zdravstvenih problema i da se nada da će ispuniti očekivanja stručnog štaba.\n"Pazar ima dobar navalni deo, ali postavićemo se, uradićemo svoje kako znamo i nadam se da će to biti dovoljno da uzmemo tri boda što nam je i cilj na svakoj utakmici", naveo je Grabež.\nPosle 10 kola u Super ligi Srbije, TSC je 10. na tabeli sa 14 bodova, a Novi Pazar zauzima 13. mesto sa 12 bodova.\nSTAVILA MU DO ZNANJA DA NE ŽELI TO! Jovana ZABRANILA Vladimiru da uradi OVO! (VIDEO)\n"ODREĐENI IMUNITET VEĆ POSTOJI!" Dr Kon otkrio koliko ljudi je PRELEŽALO KORONU i zašto veruje da nas očekuje više od 200 ZARAŽENIH DNEVNO\nODBRANA OD KORONE! U prvom tromesečju 2021. počinje vakcinacija protiv virusa u Nemačkoj!


Sutra aviotretiranje komaraca - Radio Ilok\nSutra aviotretiranje komaraca\nVeterinarska stanica Vukovar obavještava građane Iloka da će sutra (utorak) u vremenu od 18:30 do 20:30 sati vršiti tretman suzbijanja komaraca aviotretiranjem na području Grada Iloka i općine Lovas. Insekticid koji će se koristiti u tretiranju odobren je od strane Ministarstva zdravlja RH, te je bez štetnih učinaka na zdravlje ljudi i toplokrvnih životinja. Ipak se savjetuje građanima koji imaju problema sa zdravljem da u vrijeme akcije ne izlaze iz svojih domova i da zatvore prozore. Također, obavještavaju se pčelari da na vrijeme zaštite svoje košnice. Ukoliko vremenske prilike ne dozvole, tretiranje će se obaviti slijedeći dan.


Vojvođanski poljoprivredni forum okupio privrednike - PKS-RPK Novi Sad\n„Vojvođanski poljoprivredni forum 2017” održan je u Gradskoj kući u Subotici. Na forumu je učestvovalo više od 140 privrednika iz naše zemlje i Mađarske.\nPrisustvovale su i brojne firme iz oblasti poljoprivredne, prehrambene i prerađivačke industrije, a tokom foruma su učesnicima i pružene mogućnosti da razmene svoje ideje, planove i iskustva.\nPrisustvovali su i predsednik Skupštine Autonomne Pokrajine Vojvodine Ištvan Pastor, gradonačelnik Subotice Bogdan Laban, generalni konzul Generalnog konzulata Mađarske u Subotici Janoš Babić, i direktor Mađarske trgovinske kuće Žanet Ola.\nIštvan Pastor kaže da odnosi između Mađarske i Republike Srbije od pamtiveka nisu toliko uravnoteženi i dobri kao što su danas.\n„Ako je zadatak politike da stvori ambijent, onda je na privrednoj relaciji između Mađarske u Srbije taj ambijent stvoren“, rekao je Pastor, i dodao da smatra da bi najveći benefit iz jedne takve situacije trebalo da imaju privrednici.\nOn je izrazio zahvalnost Vladi Mađarske na sredstvima koja izdvaja za privredno i ekonomsko jačanje vojvođanskih Mađara.\nBogdan Laban kaže da je Mađarska značajan spoljno-trgovinski partner AP Vojvodine, ali i Regionalne privredne komore Severnobačkog upravnog okruga, gde se po saradnji nalazi na drugom mestu – iza Nemačke, i ispred Italije, Austrije i Francuske.\n„Vojvođanski poljoprivredni forum 2017” organizovali su Generalni konzulat Mađarske u Subotici i regionalno predstavništvo Mađarske nacionalne trgovačke kuće iz Subotice.


Interkontinentalna balistička raketa "Hvasong-15" (Hwasong-15), Pjongjang\nViši dom japanskog parlamenta jednoglasno je usvojio rezoluciju kojom osuđuje posljednji balistički test Pjongjanga, koji je izvršen u srijedu, 29. novembra, navodi se u saopštenju parlamenta.\nU saopštenju se navodi da je svih 237 članova Savjetničkog doma podržalo usvajanje rezolucije.\n"Lansiranje projektila predstavlja ozbiljnu i neizbježnu prijetnju i šteti miru i bezbjednosti, kako u regionu, tako i u svijetu", navodi se u saopštenju.\nJapanski premijer Šinzo Abe je izjavio da Japan "neće prihvatiti takvo ponašanje i neće biti žrtva provokacija" i obećao da će japanska Vlada učiniti sve kako bi izvršila maksimalan pritisak na Sjevernu Koreju, prenosi TASS.\nSjeverna Koreja je 29. novembra lansirala interkontinentalnu balističku raketu "Hvasong-15", koja je preletjela 13.000 kilometara i koja može pogoditi kopneni dio SAD.\nTenzije na Korejskom poluostrvu su i dalje visoke, usljed aktivnog razvoja nuklearnog i balističkog programa, dok, s druge strane, SAD sa svojim saveznicima izvodi vojne manevre u regionu.


BN TV ometa provođenje odluka institucija Srpske – Zvornik Danas\nNaslovna/VIJESTI/Društvo/BN TV ometa provođenje odluka institucija Srpske\n45 4 minuta čitanja\nDezinformisanjem javnosti BN televizija direktno onemogućava i značajno ometa sprovođenje odluka i mjera državnih organa, institucija i organizacija Republike Srpske u borbi da zaštiti život i zdravlje ljudi i privredu u novonastaloj situaciji izazavanoj pojavom virusa korona, saopšteno je iz Vlade Republike Srpske.\nU demantiju upućenom glavnom i odgovornom uredniku BN televizije Suzani Rađen Todorić, povodom priloga emitovanog juče u centralnim informativnim emisijama „Dnevnik 1“ i „Dnevnik 2“, iz Vlade Srpske ističu da su „u prilogu novinarke Tijane Milinković o mjerama podrške privredama u svijetu, regionu i u Republici Srpskoj izostavljene mjere podrške privredi, koje je Vlada Srpske donijela među prvim u regionu s ciljem ublažavanja štetnih posljedica novog virusa korona na privredu“.\n„Podsjećamo, nažalost prvi slučaj virusa korona u Republici Srpskoj registrovan je 5. marta i Vlada je već naredni dan imenovala dva štaba – Štab za praćenje štetnih posljedica virusa korona na stanje u privredi i Štab za praćenje epidemiloške situacije u Republici Srpskoj, a u vezi sa novim virusom korona. Štab za praćenje štetnih posljedica virusa korona na stanje u privredi Republike Srpske je istog dana po imenovanju sačinio prijedlog mjera za ublažavanje štetnih posljedica virusa korona na privredne subjekte u Republici Srpskoj“, navodi se u demantiju.\nIz Vlade su naveli sve predložene mjere, među kojim su odgoda plaćanja poreza na dobit i svih obaveza po završnom računu za 2019. godinu do 30. juna ove godine, a baveze će biti isplaćene u ratama do kraja 2020, hitna isplata povrata poreza i doprinosa za povećanje plata u 2019. godini, a isplata je počela u ponedjeljak, 16. marta.\nPo ovom osnovu privredi je isplaćeno skoro tri miliona maraka, a povrat poreza po osnovu povećanja plate ostvarilo je 14.112 radnika u Srpskoj, u 478 privrednih subjekata.\nSastanak sa svim predstavnicima bankama u Republici Srpskoj održan je u ponedjeljak, 16. marta s ciljem obezbjeđenja grejs perioda za kreditna zaduženja privrednih subjekata i građana. Na sastanaku sa predstavnicima banaka u Vladi Republike Srpske konstatovano je da će bankarski sektor kreirati mjere po pitanju grejs perioda za kredite privrednih subjekata i građana i to na način da će pratiti situaciju i sa svakim klijentom pojedinačno razmatrati način podrške.\nČetvrta mjera je smanjenje parafiskalnih nameta koja je u završnoj fazi, a iz Vlade najavljuju da će biti realizovana u ovom mjesecu.\nIz Vlade Srpske su naveli da je peta mjera da se kod najugroženijih privrednih subjekata koji posluju sa zemljama najteže pogođenim virusom korona, vrši pojedinačna analiza stanja, a šesta uvođenje moratorijuma na otplatu kredita Investiciono-razvojne banke u trajanju od tri mjeseca u Republici Srpskoj za sva fizička i pravna lica.\nU demantiju se podsjeća i da Štab za praćenje štetnih posljedica virusa korona na stanje u privredi Republike Srpske svakodnevno zasjeda, prati situaciju i shodno tome predlaže i donosi mjere, te o tome tačno i pravovremeno informiše javnost.\n„Vlada Republike Srpske je donijela mjeru za mart koja se odnosi na plaćanje poreza i doprinosa za 40.000 radnika u djelatnostima najteže pogođenim krizom u vezi sa virusom korona, za šta će Vlada Republike Srpske izdvojiti 16,5 miliona KM. Za mjesec april Vlada Srpske će radnicima u privrednim subjektima koji imaju zabranu rada po odluci Republičkog štaba za vanredne situacije, obezbijediti i minimalnu platu sa porezima i doprinosima“, naglašava se u saopštenju.\nTakođe, Vlada Republike Srpske će mjerama podrške u aprilu obuhvatiti i djelatnosti koje ne trpe direktno posljedice virusa korona, ali indirektno imaju velike štete u poslovanju, te je ukupno 70.000 radnika kojima će Vlada isplatiti minimalnu platu sa porezima i doprinosima za april ove godine, a za ove namjene biće izdvojeno 55 miliona maraka.\nRepublički štab za vanredne situacije donio je i Zaključak o neobračunavanju zateznih kamata kojim je „Elektroprivredi Republike Srpske“ i svim davaocima komunalnih usluga i telekomunikacionih usluga preporučeno da prilikom ispostavljanja računa ne obračunavaju zatezne kamate za mjesec mart, april i maj.\nIz Vlade Srpske ističu da se sve budžetske obaveze izmiruju redovno i Vlada, prateći aktuelnu situaciju u vezi sa pojavom virusa korona u Republici Srpskoj i štetnih posljedica koju proizrokuje poljporivredi, ugostiteljstvu, turizmu i svim privrednim djelatnostima, donosi odgovarajuće mjere.\n„U vezi sa mjerama u oblasti poljoprivrede ističemo da su svi podsticaji isplaćeni, a korisnicima podsticaja koji su imali dugovanja omogućen je reporogram tako da i oni mogu koristiti podsticaje u ovom periodu. Obezbijeđeni su sjetveni paketi za mala porodična poljoprivredna gazdinstva za zasnivanje poljoprivredne proizvodnje u ukupnoj vrijednosti od 2,5 miliona KM, a formiraće se 9.000 sjetvenih paketa, obezbijeđen je i regresirani dizel…“, naveli su iz Vlade Srpske.\nU demantiju se podsjeća da je Vlada donijela i Uredbu o mjerama neposredne kontrole cijena na području Republike Srpske, kojom je propisano ograničenje marže za svu robu i proizvode navedene u Uredbi, i trgovci koji trguju sa ovim poizvodima će formirati cijene imajući u vidu procenat marže koju su imali na dan 5. marta ove godine.\n„Vlada Republike Srpske čini sve da građani budu snabdjeveni na najbolji mogući način i da se izbjegne nestašica robe. Isplaćene su i sve naknade prevoznicima za prevoz učenika u martu. Takođe, gradski i opštinski štabavi za vanredne situacije donijeli su niz mjera po pitanju oslobađanja od plaćanja taksi, zakupa, nakanada iz svoje nadležnosti, a to će učiniti i za subjekte koji posluju sa Vladom Republike Srpske“, ističe se u saopštenju.\nU saopšteu se napominje da je Vlada, od pojave virusa korona, za zdravstveni sektor izdvojila 40 miliona maraka za nabavku neophodne zaštitne medicinske opreme.\n„Kada je riječ o Fondu solidarnosti još jednom ističemo da su uplate u ovaj fond isključivo na dobrovoljnoj osnovi i to je lična i humana, odluka svakog pojedinca u Republici Srpskoj. Ukoliko BN televizija ili bilo ko drugi ima saznanja da se zloupotrebljava zaključak Vlada Republike Srpske u vezi sa dobrovoljnim izdvajanjem u Fond solidarnosti, to treba da prijavi nadležnim organima“, poručili su iz Vlade Srpske.\nTakođe, iz Vlade Republike Srpske podsjećaju da su omogućili onlajn praćenje svih obraćanja iz Pres centra Vlade i da novinari BN televizije redovno prisustvuju, prate i izvještavaju poslije sjednica Vlade i Štaba za vanredne situacije.\n„S toga nam je nejasno kako ste u prilogu izostavili mjere Vlade Republike Srpske o podršci privredi u Republici Srpskoj. Ističemo da na ovakav način, namjernim ili nenamjernim izostavljanjem tačnih informacija o mjerama Vlade Republike Srpske, u ovom konkretnom slučaju o mjerama podrške privredi, ne služi tačnom informisanju nego dezinformisanju javnosti“, naglasili su iz Vlade Srpske.\nU demantiju se navodi da će Vlada Republike Srpske u vezi sa izostavljanjem tačnih i relevantnih informacija u navedenom prilogu preduzeti sve raspoložive zakonske mogućnosti s ciljem zaštite javnosti od dezinformisanja.\n„Dezinformisanjem javnosti direktno onemogućavate i značajno ometate sprovođenje odluka i mjera državnih organa, institucija i organizacija Republike Srpske u borbi da zaštiti život i zdravlje ljudi i privredu Republike Srpske u novonastaloj situaciji izazavanoj pojavom virusa korona.\nS ciljem blagovremenog i objektivnog informisanja i poštovanja pravila na novinarski stav zasnovan na argumentima i činjenicama, molimo Vas da sve navode i informacije prije objavljivanja u informativnom programu prethodno provjerite“, navodi se u saopštenju s molbom da demanti bude objavljen u cjelini u centralnoj informativnoj emisiji „Dnevnik 2“ BN televizije večeras sa početkom u 19.30 časova.\nZvornički Socijalisti protestvuju zbog izvještavanja BN televizije\nStabilna epidemiološka situacija u Srpskoj. Smanjuje se broj zaraženih\nGlasali za Šerloka Holmsa, Osima, japanskog ambasadora…


Biraj one kojima je bitno! – Optimist magazin\nLGBT populacija, baš kao i svi drugi građani, treba da glasa za one koji nude najbolja i najrealnija rešenja. I koji su spremni da o tome otvoreno govore.\nSrbija se nalazi pred izborima koji se održavaju 6. maja, a kandidati raznih političkih partija i grupacija za parlamentarne, pokrajinske i lokalne izbore uveliko obećavaju investicije, više radnih mesta, departizaciju javnih preduzeća, jačanje ekonomije… sve u svemu bolji život pod uslovom da baš njih izaberemo. Da li to podrazumeva bolji život i za LGBT osobe i šta je to što će političke stranke uraditi kada dođu na vlast da ova populacija više ne bude izložena konstantnom nasilju, diskriminaciji i mržnji? O tome skoro ništa nismo čuli. Dobro, jesmo ponešto – načelno i vrlo uopšteno, a da li će se i u kojoj meri biti ponuđena i neka konkretna rešenja za ove probleme ostaje nam da vidimo do kraja kampanje.\nU razvijenim zemljama LGBT prava u izbornim kampanjama i LGBT populacija kao jedna od ciljnih grupa već odavno nisu tabu tema. Demokratski predsednici SAD Klinton i Obama, tražili su (i dobili) podršku američke LGBT zajednice tokom svojih kampanja, a njihove izborne platforme sadržale su i mere za poboljšanje položaja LGBT osoba. U ovom trenutku među izabranim funkcionerima na raznim nivoima u SAD više od 500 njih je autovano i dolaze iz redova i demokrata i republikanaca. I u zapadnoj Evropi se smatra da je biračko telo od 5 do 10% (koliko prema raznim svetskim procenama čini LGBT populacija) veoma značajno. Prava LGBT osoba se ne ignorišu u kampanjama, autovani političari se nalaze na mnogim važnim funkcijama i u evropskim institucijama i u zemljama članicama, a prošle godine je čak i prilično klerikalna Poljska dobila svoje prve LGBT poslanike. Pored političkih partija, brojne LGBT organizacije u SAD i EU su takođe veoma aktivne za vreme izbora i koriste ovaj period za lobiranje i zagovaranje, pružanje podrške LGBT i pro-LGBT kandidatima, kao i za sopstvene kampanje kojim promovišu poštovanje ljudskih prava LGBT osoba ili vrše pritisak na buduće donosioce odluka. Najpoznatija, a i najveštija u toj vrsti angažmana za sada, je Kampanja za ljudska prava (HRC) treća po veličini organizacija u SAD koja se po broju članova nalazi odmah iza Republikanske i Demokratske partije. Kada govorimo o EU, u kojoj su na primer trenutno vrlo aktuelni izbori u Francuskoj, ne možemo da ne spomenemo slogan prošlogodišnjeg pariskog Prajda koji je glasio „Šetam 2011. – glasam 2012.“.\nRealnost u Srbiji je znatno drugačija po mnogim pitanjima pa tako i po ovom. Nešto afirmativniji pristup u pogledu LGBT populacije za sada uglavnom dolazi od manjih stranaka. Liberalno demokratska partija (LDP) tvrdi da su LGBT prava zastupljena u njenoj izbornoj platformi i promotivnom spotu kroz poruke „različitost nas čini bogatijima“ i „sloboda u ljubavi, veri i jeziku, sloboda da budemo drugačiji”, ali i najavljuje da računa na glasove LGBT populacije i da će joj se kroz kampanju još direktnije obratiti. Liga socijaldemokrata Vojvodine (LSV) takođe smatra da je neophodno unaprediti prava LGBT osoba i da se to najbolje može postići adekvatnom implementacijom već postojećih zakona, kao i da se ne sme posustati pred pretnjama ekstremista i huligana. Stav Socijalističke partije Srbije (SPS) prema LGBT populaciji je trenutno nešto teže sagledati. SPS je naime u prethodnom periodu demonstrirao progresivne poteze kroz izmenu svog stranačkog programa i njegovog preciziranja u pogledu zaštite prava LGBT osoba, kao i kroz izbor za sada jedinog autovanog srpskog političara za članstvo u svom glavnom odboru. Međutim, očekivanja LGBT zajednice da će SPS imati i prvog autovanog kandidata za poslanika u istoriji Srbije nisu ispunjena. Da li to znači da se ova partija modernizovala samo „ka spolja“ ili je pak presudni uticaj za takvu odluku imao neko od koalicionih partnera ne može se sa sigurnošću tvrditi, a u kojoj meri su im zaista važna LGBT prava ostaje da se vidi u narednom periodu s obzirom da će zvaničnu kampanju započeti kasnije od drugih.\nZabrinjavajuća je činjenica da se i u ovoj predizbornoj trci pokazuje da su prava LGBT osoba za mnoge političare (kako one koji su u vlasti i žele tu da ostanu, tako i one koji pretenduju da na vlast dođu) još uvek nepopularna izborna tema koju je najbolje ignorisati. Još više zabrinjava ukoliko ovu temu, ili bilo koju drugu koja je važna za građane ili barem jedan deo njih, u potpunosti izignorišu dva najveća favorita na ovim izborima Demokratska stranka (DS) i Srpska napredna stranka (SNS). Ove dve stranke koje se nalaze na protivničkim stranama, obe pretenduju da formiraju Vladu koja će otpočeti pregovore sa EU nakon dobijanja datuma, što se prema sadašnjim najavama može desiti još koliko krajem godine. Poglavlja 23. i 24. kojima počinju (i završavaju) pregovori se upravo dobrim delom odnose na vladavinu prava i poštovanje ljudskih prava, a za EU su sistemske reforme i napredak u tim oblastima od suštinskog značaja za politiku proširenja i dužinu procesa prijema novih članica. Bilo bi veoma neozbiljno da akteri izbora u Srbiji ignorišu ove teme i u svojim predizbornim kampanjama ne ponude neka od konkretnih rešenja za izazove sa kojima će se suočiti vrlo brzo po dolasku na vlast, ma ko tu vlast činio u sledećem sazivu. No bez obzira na proces evrointegracija, najneozbiljnije od svega bi bilo da političari koji odreda tvrde da im je dobrobit građana na prvom mestu, zapravo ne žele da se bave realnim problemima tih istih građana.


Gugl pretrage za bitkoin su tri puta veće nakon skoka cene\nBTC $ 9,249 ETH $ 231 XRP $ 0.18 BCH $ 224 LTC $ 41.63 EOS $ 2.38\nGugl pretraga za bitkoin je skoro tri puta veća nakon nedavnog skoka u ceni, navodi se u podacima Google Trends.\nPrema Google Trends, pretrage za bitkoin (BTC) skočile su od 30 na 100 nakon skoka vrednosti vodeće kriptovalute 2. aprila. Tada se bitkoin vratio nazad na vrednost od 4.500 dolara, što se dešava prvi put ove godine.\nPopularnost određene reči u Gugl pretrazi se ocenjuje na osnovu algoritma, pri čemu “brojevi predstavljaju interes za pretraživanje u odnosu na najvišu tačku na grafikonu za dati region i vreme”. Vrednost od 100 je najveća popularnost termina, dok vrednost od 50 znači da je upola manje popularan. Rezultat od 0 znači da nije bilo dovoljno podataka za ovaj termin.\nPrema statistikama, najveći broj pretraga izvršen je u zemljama poput Nigerije, Holandije, Južne Afrike, Austrije i Švajcarske.\nU SAD-u, bitkoin se najčešće javljao u Kaliforniji, Vašingtonu, Nevadi, Njujorku i Koloradu.\n3. aprila, bitkoin je prestigao vrednost od 5.000 dolara prvi put od novembra 2018. godine, a kripto tržište je tada već tri dana za redom bilo u porastu. Govoreći o mogućem pokretaču rasta bitkoina, kripto analitičar Ton Vejs izjavio je da ne postoji uvek okidač. On je tvrdio da bi to samo mogla da bude spekulacija, i da “bitkoin nije drugačiji od bilo koje druge imovine.”\nIstovremeno, neki su predložili da investitori koji razmenjuju svoje funte za bitkoin uoči brekzita - događaj koji bi trebao da se desi sredinom aprila - predstavljaju taj okidač.\nVodeća kriptovaluta je pala na vrednost od oko 5.000 dolara, nakon što je dostigla najveću cenu ove godine od 5.216 dolara.\nBitkoin analitičar Toni Vejs: Rast kripto tržiša možda nema neki poseban uzrok


Sutra počinje primjena izmijenjenog Pravilnika o pravu na medicinska sredstva - RTV Doboj\nSutra počinje primjena izmijenjenog Pravilnika o pravu na medicinska sredstva\nU Republici Srpskoj sutra počinje primjena izmijenjenog Pravilnika o pravu na medicinska sredstva, koji donosi nova prava u smislu finansiranja medicinskih sredstava koja do sada nisu bila o trošku Fonda zdravstvenog osiguranja, pojednostavljenje procedure i skraćenje roka za dobijanje mnogih pomagala.\nPravo na kolica od sutra imaju osiguranici od 18 godine života u skladu sa medicinskim indikacijama, bez obzira na godinu života.\nFond će od sutra početi da finansira inhalator koji je isključivo namjenjen oboljelim od cistične fibroze, što do sada nije bio slučaj.\nFond će finansirati i iglice neohodne da bi se koristila pomenuta terapija, što je značajna finansijska olakšica za roditelje djece kojima je potreban hormon rasta.\nIzmjene Pravilnika o pravu na medicinska sredstva pokrenute su na inicijativu Fonda, a u njegovoj izradi su učestvovali predstavnici udruženja pacijenata, pa se nastojalo da se u većoj mjeri uvaže mišljenja i sugestije osiguranika.\n“To je još jedan pokazatelj da Fond svakodnevno analizira potrebe osiguranih lica i sve svoje odluke kreira isključivo u pravcu poboljšanja kvaliteta zdravstvene zaštite”, ističu u Fondu.